ועדת החקירה הפרלמנטרית בנושא העסקת עובדים ערבים בשירות הציבורי, כנסת 18, פרוטוקול מספר 26, 2012-02-13 10:00

אחמד טיבי: בוקר טוב לכולם.

אחמד טיבי: אני מתכבד לפתוח את ישיבת הוועדה הפרלמנטרית לבדיקת עובדים ערבים בשירות הציבורי תחת הכותרת אלימות ופשיעה בישובים הערביים.

אחמד טיבי: אני מתכבד לברך את השר לביטחון פנים, חבר הכנסת יצחק אהרונוביץ, את המפכ"ל רב ניצב יוחנן דנינו ואת חברי הכנסת.

אחמד טיבי: אני מודה לכם על ההשתתפות הערה.

אחמד טיבי: אני מברך את האורחים, אנשי אקדמיה, עמותות אזרחיות ומשפחות הקורבנות.

אחמד טיבי: אני רוצה להודיע שבעוד מספר דקות, תוך כדי הדיון, יגיע גם ראש הממשלה ליטול חלק בדיון, כך גם יושב ראש הכנסת, שר החינוך ושר האוצר.

אחמד טיבי: אדוני השר, רבותיי האורחים, אם תשאלו את האזרחים הערביים – ונעשו סקרים כאלה – מהו הנושא שמדאיג אותם ומקומם אותם, זה לא יהיה נושא כלכלי, לא נושא פוליטי, לא נושא מדיני אלא זה יהיה – בלי להפתיע – נושא האלימות הפנימית והתפשטות הנשק.

אחמד טיבי: הנושא הזה מדיר שינה מעיני רבים ולא עובר כמעט שבוע, לעתים לא עובר יום, ללא מעשה רצח או מעשה אלימות כלשהו תוך ניצול הזמינות המקוממת של אמצעי הנשק שקיימים בישובים הערביים.

אחמד טיבי: יש האומרים שיש עשרות אלפי כלי נשק, אם לא יותר, וכאשר מדובר בנשק לא מורשה בישובים הערביים.

אחמד טיבי: בחלק מהישובים הערביים היה שימוש אפילו בטילי לאו ואני מדבר על טייבה ועל ראמה כאשר היו סכסוכים על רקע פלילי.

אחמד טיבי: נושא האלימות, יש לו פנים רבות של סכסוכים, של כנופיות, של סכסוך בין אזרחים, של רצח נשים שבצורה מקוממת מכונה רצח נשים על רקע חילול כבוד המשפחה ואנחנו אומרים שאין כבוד ברצח.

אחמד טיבי: גבר הרוצח אישה, אין לו כבוד.

אחמד טיבי: זה מעשה פרימיטיבי וזה מעשה נפשע.

אחמד טיבי: לכן אין להקל בסוג כזה של פשיעה.

אחמד טיבי: אין לתת הסברים או הצדקות או רקע או שימושים במונחים חיוביים, לא כבוד ולא רומנטיקה.

אחמד טיבי: לכן טוב תעשה המשטרה למשל אם תפסיק להשתמש במינוח רצח על רקע חילול כבוד המשפחה.

יוחנן דנינו: אדוני היושב ראש, הפסקנו ויש הוראה לנהוג כך.

יוחנן דנינו: אנחנו כבר לא משתמשים במונח רצח על כבוד המשפחה אלא רצח במשפחה.

אחמד טיבי: אני מברך על כך.

קריאה: גם לא על רקע רומנטי.

אחמד טיבי: נכון.

אחמד טיבי: אצל יהודים זה רומנטי ואצל ערבים זה חילול כבוד המשפחה.

אחמד טיבי: זה לא בסדר לא כאן ולא כאן.

אחמד טיבי: רצח נשים ורצח בתוך המשפחה כאשר יש חשד – וצודק המפכ"ל – אפשר לומר את המילה הזאת כי כשאתה אומר כבוד, אתה משתמש בקונוטציה חיובית לתאר מעשה רצח.

אחמד טיבי: הנושא השני מלבד התפשטות הנשק, הוא שיעור הערבים הגבוה, כמעט פי שלוש משיעורם באוכלוסייה, המעורבים במעשי רצח.

אחמד טיבי: כמעט 67 אחוזים לפי הנתונים של המשרד לביטחון פנים לגבי שנת 2011.

אחמד טיבי: זה שיעור מדאיג.

אחמד טיבי: היות ואנחנו ועדה העוסקת בתעסוקה, יש קשר ישיר בין מצב סוציו אקונומי ואבטלה לבין מה שקורה.

אחמד טיבי: אני מברך את יושב ראש הכנסת, חבר הכנסת רובי ריבלין.

אחמד טיבי: ברוך הבא.

אחמד טיבי: יש קשר ישיר בין מצב סוציו אקונומי נמוך לבין היעדר תעסוקה לבין אבטלה לבין עלייה ברמת הפשיעה, בעיקר בקרב בני נוער כאשר אין מקומות תעסוקה, יש אבטלה, אין מקומות בילוי, יש פחות חדרי לימוד, פחות בתי ספר, יותר נשירה.

אחמד טיבי: כל הדברים האלה גורמים לעלייה בשיעור הפשיעה.

אחמד טיבי: כפי ששמתם לב, אדוני השר ומכובדי המפכ"ל, יש חלון הזדמנויות.

אחמד טיבי: יש קריאה של ועדת המעקב בשנים האחרונות, קריאה יזומה, נחושה, אסרטיבית אליכם, לממשלה, ליטול חלק, ליטול את האחריות.

אחמד טיבי: אנחנו לא מגלגלים אחריות עליכם בלבד.

אחמד טיבי: יש כאן אחריות פנימית.

אחמד טיבי: יש דיון פנימי נוקב בחברה הערבית והאחריות היא גם שלנו, גם לגבי העלאת התודעה, גינוי מובהק, חריף ונוקב למעשי הרצח, במיוחד לדברים שפעם מישהו חשב שיש טאבו עליהם ולא מדברים עליהם כמו רצח נשים.

אחמד טיבי: הדברים האלה קורים בריש גלה ובאומץ.

אחמד טיבי: יש הבנה כללית והסכמה כללית לכך שאנחנו קוראים לכם לאסוף את הנשק.

אחמד טיבי: אנחנו קוראים לכם לטפל בפשיעה, גם למנוע, וזה תפקידה של המשטרה, אבל אם מתרחש חלילה מעשה רצח, לפענח.

אחמד טיבי: נשמח לשמוע מה שיעור פענוח מעשי הרצח שמתרחשים בישובים הערבים.

אחמד טיבי: נשמח לשמוע ונדרוש לשמוע מה אתם עושים כדי לאסוף את הנשק הרב שמסתובב בישובים הערבים.

אחמד טיבי: אלימות היא בעיה כלל ארצית והיא קיימת בישראל, גם בקרב היהודים וגם בקרב הערבים, אבל לפי הנתונים של המשרד לביטחון פנים, הייתה ירידה בפשיעה באופן ארצי אבל עלייה מסוימת בפשיעה בקרב הישובים הערביים.

אחמד טיבי: אם יש לכם הסברים, נשמח לשמוע אותם.

אחמד טיבי: אדוני השר, מכובדי המפכ"ל, רבותיי חברי הכנסת, אדוני יושב ראש הכנסת, אין ספק שהאחריות של הממשלה וזרועותיה על מה שמתרחש בהקשר זה בישובים הערביים היא אחריות ישירה.

אחמד טיבי: אי קיום האחריות הזאת הוא דבר מקומם ומעורר הרבה שאלות, הרבה תהיות ולעתים הרבה כעס בחברה הערבית, בכל שדרות החברה הערבית.

אחמד טיבי: לכן נדרשת אמירה הן של המשרד לביטחון פנים והמשטרה, הן של ראש הממשלה, של שר החינוך כי הנושא הוא גם נושא ערכי ושל שר האוצר.

אחמד טיבי: כאשר שוחחתי עם השר לביטחון פנים ועם שר האוצר לפני מספר שבועות, אמר השר לביטחון פנים שחייבים תקנים וכי מדובר במאות תקנים.

אחמד טיבי: שר האוצר אמר שאין לו.

אחמד טיבי: התשובה הזאת של אין לי בכל מה שקשור בצרכים של החברה הערבית, לא יכולה להוות הסבר משכנע לאורך זמן והיא הפסיקה להיות בגדר הסבר משכנע כי התוצאה בשטח היא תוצאה עגומה.

אחמד טיבי: הגיע הזמן שנטפל בבעיה בצורה שורשית ושכל צד יקבל עליו את האחריות המוטלת לפתחו ויישם אותה.

אחמד טיבי: תודה רבה.

אחמד טיבי: אדוני השר, הבמה לרשותך.

יצחק אהרונוביץ': אדוני יושב ראש הוועדה חבר הכנסת אחמד טיבי, יושב ראש הכנסת, חבריי חברי הכנסת, ראשי הערים, המפקח הכללי, ראש אח"מ של משטרת שיראל שנמצא אתנו וכמובן משפחות ומכובדיי כולכם.

יצחק אהרונוביץ': אני חייב לפתוח ולומר שהדיון הוא חשוב, הוא מאוד ערכי וכפי שאמר היושב ראש אכן נפתח חלון הזדמנויות.

יצחק אהרונוביץ': אני אומר לכם שכבר שלוש שנים אני במשרד ואני מזהה בפעם הראשונה, אחרי תקופה ארוכה מאוד, שחברי הכנסת, ראשי הרשויות, אנשי עסקים ותושבים באמת ובתמים אומרים די לאלימות.

יצחק אהרונוביץ': די לאלימות ודי לפשע כי זה באמת עבר בצורה מחרידה ואני אוסיף עוד נתונים על הנתונים שאתה מסרת והמפקח הכללי ירחיב בהם.

יצחק אהרונוביץ': אנחנו חייבים לעצור את זה.

יצחק אהרונוביץ': אני אומר מעבר לכך.

יצחק אהרונוביץ': בשלוש השנים בהן אני נמצא בתפקיד, אחד היעדים המרכזיים שלי כשר לביטחון פנים זה שיפור תחושת הביטחון במגזר הערבי.

יצחק אהרונוביץ': אפשר לראות את הדברים כתובים בספרי הימים, ביעדים שהתוויתי למשטרת ישראל ובעשייה.

יצחק אהרונוביץ': נעשית באמת עבודה מאומצת של המשרד לביטחון פנים באמצעות המשטרה אבל לא רק כדי לנסות למגר או לשלוט על רמת האלימות.

יצחק אהרונוביץ': רמת האלימות בכלל בארץ היא תופעה קשה, הדגש הוא על בני נוער ושם נעשו מספר פעולות חיוביות ואנחנו מרגישים בירידה, אבל לצערי במגזר הערבי עדיין אנחנו לא שם.

יצחק אהרונוביץ': יש כאן חלון הזדמנויות גם לכם וגם לך יושב ראש הוועדה ולחברי הכנסת כי יש כאן שר ויש מפקח כללי שחרתו על דגלם לסייע, לפתור את הנושאים האלה ולצמצם את רמת האלימות.

יצחק אהרונוביץ': אני מקשיב בקשב רב גם בסיורים בשטח, גם בביקורים, גם בוועדות הכנסת ואני עושה את כל הניתן במסגרת המשרד ואני אפרט בכמה משפטים.

יצחק אהרונוביץ': לא הכול נמצא לפתחי אבל בוודאי ראש הממשלה ושר האוצר, כפי שאמרת, גם הם צריכים לתת כתף.

יצחק אהרונוביץ': אני אתייחס גם לפגישה שהייתה לי אתמול עם ראש הממשלה שיצטרף אלינו, אבל זאת לא הייתה פגישה יחידה וזה לא היה לקראת הדיון אלא זאת פגישה שתוכננה קודם לכן וחבר הכנסת טיבי מכיר את הדברים האלה.

יצחק אהרונוביץ': באמת יש כאן נושא קשה מאוד שאנחנו כולנו חייבים לטפל בו וטוב שאתם יחד עם המשרד ויחד עם המשטרה נרתמים ולא מעבירים את האחריות מהאחד לשני כי באמת הדברים האלה כבר היו בעבר ואני חושב שבשנה האחרונה אנחנו נמצאים במקום אחר.

יצחק אהרונוביץ': זה ייאמר לזכותכם ולזכות אותם ראשי רשויות שבאמת הולכים בנושא הזה יד ביד.

יצחק אהרונוביץ': משפט אחד לגבי הנתונים.

יצחק אהרונוביץ': אירועי הירי במגזר הערבי – 1,100 מקרים.

יצחק אהרונוביץ': אני אומר לכם שמספר המקרים עליהם מדווח, תוסיפו עליהם מספר כפול.

יצחק אהרונוביץ': כאן כל מספר זוכה.

אחמד טיבי: אני מברך את ראש הממשלה ומודה לו על הגעתו לדיוני הוועדה בנושא האלימות בישובים הערביים.

יצחק אהרונוביץ': אדוני ראש הממשלה, אני פתחתי לפני מספר דקות ואמרתי שהמשימה של מיגור או שליטה באלימות במגזר הערבי, זה אחד היעדים שהצבתי לפני שלוש שנים ואני ממשיך ביעד הזה יחד עם המפקח הכללי.

יצחק אהרונוביץ': הנושא הוא מאוד חשוב.

יצחק אהרונוביץ': בנוסף לכך ציינתי שאתמול הייתי בפגישה אצלך ובה דיברנו גם על הנושא הזה.

יצחק אהרונוביץ': אני אומר כמה משפטים ואני מניח שראש הממשלה ירחיב.

יצחק אהרונוביץ': בשנת 2011 – מעל 1,100 אירועי ירי מדווחים אבל אנחנו יודעים על הרבה מאוד מקרים שלא מדווחים.

יצחק אהרונוביץ': 68 אחוזים מסך כל מקרי הירי במגזר הערבי.

יצחק אהרונוביץ': בשנה שעברה היו שמונים אחוזים.

מגלי והבה: אהבתי שאמרת שיש מספר כפול של מקרי ירי שלא מדווחים.

יצחק אהרונוביץ': בוודאי.

מגלי והבה: זאת אומרת שהמשטרה עושה את הפעילות שלה כראוי.

קריאה: אני מזכיר שלך שמדווחים למשטרה.

קריאה: צריך לשאול למה לא מדווחים ומי לא מדווח.

מגלי והבה: זאת אמירה חשובה ויסודית.

יצחק אהרונוביץ': בשנת 2011 אירעו 141 אירועי רצח מהם 62 במגזר הערבי, מספר שמהווה 42 אחוזים.

יצחק אהרונוביץ': יש כאן רצף של דברים, גם של ניסיונות, גם של מקרי רצח, גם של הצתות.

יצחק אהרונוביץ': הנשק הלא חוקי הוא דבר שקיים ברוב הבתים.

יצחק אהרונוביץ': אני לא רוצה לומר בכל הבתים, אבל ברוב הבתים במגזר הערבי יש נשק לא חוקי למרות שחלקו גם חוקי.

נחמן שי: ברוב הבתים?

יצחק אהרונוביץ': אם לדייק, אני אומר שבחלק גדול מהבתים.

יצחק אהרונוביץ': אני לא רוצה לומר הרוב, אני לא יודע ולא בדקתי, אבל המספרים גדולים מאוד.

יצחק אהרונוביץ': אני מדבר על אלפי כלי נשק שנתפסים.

יצחק אהרונוביץ': אני מדבר על כמות כלי הנשק שנמצאים במגזר הערבי.

יצחק אהרונוביץ': לגבי איומים על ראשי רשויות ולא רק על ראשי רשויות אלא גם על סגני ראשי הרשויות וגם על חברי מועצה.

יצחק אהרונוביץ': אנחנו מדברים על כשלושים מקרים כאלה בכל הרשויות.

יצחק אהרונוביץ': יש כאלה שיש להם אבטחה ויש סל אבטחה שהמשטרה מורה להציב, אבל בהחלט זה מראה על חוסר ביטחון ועל ניסיונות לפגוע בשלטון החוק.

יצחק אהרונוביץ': פגיעה בחבר כנסת או בראש רשות, זה דבר חמור מאוד ואי אפשר לאפשר את הדבר הזה ואסור לנו לאפשר פגיעה בראש רשות שנבחר כחוק במדינת ישראל.

יצחק אהרונוביץ': מעל שלושים אחוזים מהאסירים הפליליים הם תושבי המגזר הערבי.

יצחק אהרונוביץ': זה נתון קשה מאוד.

יצחק אהרונוביץ': 30.2 אחוזים.

יצחק אהרונוביץ': מספר ההרוגים בתאונות דרכים במגזר הערבי.

יצחק אהרונוביץ': גם כאן יש לנו בעיה של אכיפה וחוסר נהיגה נכונה.

יצחק אהרונוביץ': 45 אחוזים מכלל ההרוגים הם מהמגזר הערבי.

יצחק אהרונוביץ': אני מצביע על התופעה ואני ממקד את הדברים.

יצחק אהרונוביץ': לא רק פשיעה, ארגוני פשיעה, תאונות דרכים, ואני אומר שיש כאן בעיה שצריך להתמודד אתה.

יצחק אהרונוביץ': דרך אגב, הבעיה היא לא רק במשרד לביטחון הפנים ולא רק לפתחה של משטרת ישראל אלא זאת בעיה בין-משרדית, גם של חינוך, גם של תרבות, גם של תשתיות ובסוף אנחנו מוצאים את בני הנוער בפשע, באלימות ובחוסר מעש.

יצחק אהרונוביץ': כאן צריכה להיעשות פעולה רב-משרדית כדי לשפר את התשתיות ולשפר את התחושה כי בני נוער שאין להם מה לעשות בתרבות הפנאי, הולכים לפשע או לסמים או לאלכוהול או לכל דבר אחר.

יצחק אהרונוביץ': אני מפעיל במשרד מספר תוכניות.

יצחק אהרונוביץ': על המשטרה עוד מעט אומר מספר משפטים.

יצחק אהרונוביץ': נושא של עיר ללא אלימות שהוא פרויקט יפה מאוד, מקצועי מאוד כאשר במגזר הערבי 25 רשויות נמצאות כרגע והוספתי לאחרונה עוד 12.

יצחק אהרונוביץ': זה מעבר לממוצע הרגיל ונתתי העדפה מתקנת למגזר הערבי בפרויקט עיר ללא אלימות.

יצחק אהרונוביץ': אני יודע שיש ראשי רשויות שפונים ומבקשים להצטרף אבל לא כולם בפנים כמו גם במגזר היהודי.

נחמן שי: זאת שאלה כספית.

יצחק אהרונוביץ': שאלה כספית.

יצחק אהרונוביץ': הפרויקט הוא פרויקט יפה מאוד ואני יודע כמה הוא חשוב.

יצחק אהרונוביץ': מי שנמצא בפרויקט, אני רואה את אחוז הירידה באותם ישובים וזה אמור גם לגבי המגזר היהודי והערבי.

יצחק אהרונוביץ': יש 28 רשויות שנמצאות בפרויקט מצילה שהוא פחות מורכב מעיר ללא אלימות אבל הוא עדיין נותן, בעיקר לבני הנוער, כמה דברים שאפשר לקדם אותם.

יצחק אהרונוביץ': אמרתי שאנחנו חייבים כאן לעשות מעשה.

יצחק אהרונוביץ': אנחנו חייבים לעשות מעשה למרות שבשנה האחרונה, ב-2010, תגברנו את כוחות המשטרה וצריך לומר ביושר שקיבלתי תוספת מהאוצר ומראש הממשלה.

יצחק אהרונוביץ': קיבלנו מעל מאתיים תקנים לתגבור באזור טייבה, כל המשולש, באזור נצרת ובאזור הנגב.

בנימין נתניהו: בטייבה, זה אחרי לחץ פיזי.

יצחק אהרונוביץ': לא, אני אומר לזכותו של חבר הכנסת טיבי שהוא לא לחץ.

בנימין נתניהו: הוא לא לחץ עליך.

מגלי והבה: אנחנו שמחים שהוא מסוגל ללחוץ עליך, אדוני ראש הממשלה.

בנימין נתניהו: הוא מסוגל גם ללחוץ עליו.

יצחק אהרונוביץ': נעשו כמה דברים נוספים.

יצחק אהרונוביץ': תגברנו מה שאנחנו קוראים מתחמי בטיחות.

יצחק אהרונוביץ': בטירה למשל הכנסנו תחנת משטרה והיא בתוך טירה בה יושבים שבעים-שמונים שוטרים שעושים פעילות טובה.

יצחק אהרונוביץ': דיברתי עם ממלא מקום ראש העיר שנמצא כאן אבל גם ביקרתי במקום, גם בטירה וגם בטייבה.

יצחק אהרונוביץ': באמת יש שם פעילות יפה.

יצחק אהרונוביץ': יש גם באזור נצרת, יש באזור הנגב ואנחנו מבצעים כמה פעילויות.

יצחק אהרונוביץ': העליתי תוכנית, ישבתי גם בישיבת ממשלה, גם בקבינט וגם אתמול אצל ראש הממשלה שביקש להציג את התוכנית ואכן הצגתי אותה.

יצחק אהרונוביץ': ראש הממשלה ראה את התוכנית ואני מצטט את דבריו.

יצחק אהרונוביץ': אכן אפשר לעמוד בתוכנית הזאת.

יצחק אהרונוביץ': אנחנו מדברים כאן על חיזוק הביטחון האישי ולתת סדרי עדיפויות.

יצחק אהרונוביץ': המתחמים האלה הם באזור כרמיאל, באזור שפרעם.

יצחק אהרונוביץ': יש עוד הרבה מה לעשות מבחינת נוכחות משטרה וגם הפרויקטים של המשרד לגבי סמים ואלכוהול, עיר ללא אלימות ועוד ועוד.

יצחק אהרונוביץ': הדברים האלה הוצגו לראש הממשלה וראש הממשלה ביקש כמה ימים.

יצחק אהרונוביץ': ראש הממשלה נמצא אתנו והוא בוודאי יתייחס לזה.

יצחק אהרונוביץ': אני אומר לכם שגם אם לא נקבל שקל אחד, זה ימשיך לעמוד בסדר עדיפות גבוה וניתן את כל המשאבים הקיימים של המשרד ושל המשטרה כדי למגר כי לא יהיה מקום אחד במדינת ישראל שלא תהיה בו אכיפת חוק.

יצחק אהרונוביץ': אנחנו נהיה בכל מקום, כולל ניידות תנועה וכולל שוטרים כדי באמת לנסות לבלום ולצמצם.

יצחק אהרונוביץ': אני אומר לכם שאנחנו יכולים לעשות את זה.

יצחק אהרונוביץ': תודה רבה.

אחמד טיבי: אני מודה לך אדוני השר על הצגת הדברים.

אחמד טיבי: אני רוצה לברך גם את שר האוצר דוקטור יובל שטייניץ ואת מנכ"ל משרד ראש הממשלה החדש הראל לוקר.

אחמד טיבי: הדיון הזה משודר בשידור ישיר בערוץ הכנסת אבל הוא גם משודר בשידור ישיר באתר פאנל, באתר בוקרה וברדיו אשמס.

אחמד טיבי: אני מודה לכם.

אחמד טיבי: אדוני ראש הממשלה, רבותיי השרים, ברשותכם אני רוצה לתת את רשות הדיבור לדוקטור מאהד עלי מאוניברסיטת חיפה שיציג נתונים על האלימות והפשיעה בחברה הערבית.

מאהד עלי: תודה ובוקר טוב.

מאהד עלי: אני שמח להיות כאן.

מאהד עלי: כנראה סוגיית האלימות בחברה הערבית התחילה להדאיג את החברה בישראל ולכן רואים את האולם עמוס באנשים כאשר בחלק מדיוני הכנסת לא נמצא מספר כזה של נוכחים.

מאהד עלי: רוב המחקרים שלי הם גם על החברה הערבית וגם על החברה היהודית ולכן חלק מהנתונים יהיו משותפים לכאן ולכאן.

מאהד עלי: האלימות והמסוכנות של האלימות בישראל היא לציבור הערבי והיהודי עד כדי כך שהחשש מפני האלימות בישראל, מפני המסוכנות של האלימות בישראל, יצר קונצנזוס בין ערבים ליהודים וזה מקרה נדיר בישראל למצוא קונצנזוס בין שתי הקבוצות בסוגיה מסוימת וסוגיית האלימות הייתה אחת הסוגיות המרכזיות.

מאהד עלי: ערכנו סקרי דעת קהל ומחקרים בהם שאלנו שאלות את המרואיינים, הן היהודים והן הערבים.

מאהד עלי: אגב, לגבי הנתונים שאספתי משנת 2005 ועד 2010, שאלנו את האנשים באיזו מידה הם חושבים שרמת האלימות נמצאת בעלייה, בקרב היהודים 88,9 אחוזים חושבים כך למרות שלפי הנתונים האובייקטיביים בקרב היהודים יש ירידה באלימות מאז 2005 ועד היום כאשר שיעור האלימות ירד אבל בתחושת הציבור יש לנו עלייה.

מאהד עלי: בקרב הערבים, עד 2007 היו 84 אחוזים והיום 93 אחוזים מציבור הערבים בישראל חושבים שרמת האלימות היא כל הזמן בעלייה.

מאהד עלי: רוב האוכלוסייה בישראל, הן יהודים והן ערבים, ואני מדבר על קונצנזוס מאוד רחב, על 89 אחוזים, על 93,1 אחוזים, חושבים שהאלימות היא התופעה שמסכנת את עתידה של החברה בישראל.

מאהד עלי: נתנו כל מיני אופציות.

מאהד עלי: נתנו תופעות אחרות, דיברנו על עוני ודיברנו על נושאים שונים אבל אנשים הלכו לכיוון של אלימות, 89 מול 94 אחוזים.

מאהד עלי: בשנת 2005 ממשלת ישראל קיימה דיון מאוד מרכזי בסוגיית האלימות בישראל והתקבלו מספר החלטות כמו החלטה 3687.

מאהד עלי: לחלק מההחלטות שקיבלה ממשלת ישראל היה אופי ביצועי כמו האצלת סמכויות של המשטרה להוריד את רמת האלימות בישראל.

מאהד עלי: משטרת ישראל באותה השנה שמה יעד מרכזי להוריד את האלימות בכמה סוגיות בארבעים אחוזים.

מאהד עלי: הנתונים של 2010 שאני אציג אותם עוד מעט מלמדים על כך שמשטרת ישראל, בין 2006 ל-2010, הצליחה לצמצם במידה ניכרת את מצב האלימות אבל זה המצב היום בישראל לפי הנתונים הרשמיים של משטרת ישראל, כלומר, הנתונים – וכבוד השר התייחס לזה – המדווחים כאשר בממוצע יש לנו אלף פשעים מדי יום בישראל.

מאהד עלי: בכל יומיים יש לנו רצח בישראל, בכל דקה וחצי מתבצע פשע ברחבי הארץ.

מאהד עלי: יש 443 עבירות רכוש שדווחו למשטרה בכל יום ו-120 עבירות אלימות גופניות בכל יום.

מאהד עלי: יש לי עוד מידע על מה קורה בבתי הספר וזה מידע שלא מגיע למשטרת ישראל כי בדרך כלל מנסים לפתור את הנושא בתוך כותלי בית הספר כי בתי הספר לא רוצים להוציא שם רע לבית הספר שהוא בית ספר אלים ולכן מעדיפים שלא לפרסם את המקרים.

מאהד עלי: לא ידעתי שיש נתונים מפורטים לפי מוצא ולפי דת בישראל.

מאהד עלי: כבוד השר נתן לנו מידע מאוד רחב בעניין הזה.

מאהד עלי: מאז ממשלת ישראל קיבלה החלטה להוריד את שיעור האלימות, שימו לב שבעבירות רכוש חלה ירידה בין שנת 2003 לשנת 2006 ב-42 אחוזים.

מאהד עלי: בין 2006 ל-2009 ירידה של 36 אחוזים.

מאהד עלי: התפרצות לבתים.

מאהד עלי: כמעט בכל סוגיה חלה התקדמות.

מאהד עלי: משטרת ישראל הצליחה בצורה כזו או אחרת לצמצם את האלימות הכללית בתוך החברה הישראלית.

מאהד עלי: השאלה מה קורה בתוך החברה הערבית.

מאהד עלי: דרך אגב, גם במקרי רצח בחברה היהודית חלה ירידה של 7 אחוזים בין 2009 ל-2010.

מאהד עלי: יש לי נתונים על כל שנה אבל כבוד השר הציג חלק מהם.

מאהד עלי: בשנת 2010 חלה עלייה – ודוקטור אחמד טיבי דיבר על כך – בפענוח תיקי רצח.

מאהד עלי: בין 2009 ל-2010 חלה עלייה מאוד רצינית בסוגיות של נשיאת סכין, במקרים של עבירות פליליות וכולי.

מאהד עלי: בפענוח חלה עלייה מאוד מאוד גדולה בקרב החברה היהודית אבל השאלה היא מה קורה בקרב החברה הערבית.

מאהד עלי: המחקרים שאני עשיתי והנתונים של משטרת ישראל ומכוני המחקר מלמדים על מגמה אחרת בקרב החברה הערבית.

מאהד עלי: בחברה הערבית יש לנו עלייה כמעט בכל תחומי האלימות.

מאהד עלי: זה יצר מצב בו קיימת תחושה של אין אונים בגלל התגברות האלימות בחברה הערבית.

מאהד עלי: יש חרדה, יש בעיה של חוסר ביטחון אישי, יש בעיה עוד יותר מרכזית והיא שהיום חלק ניכר מההורים לא יודעים איך לחנך את הילדים שלהם.

מאהד עלי: המצב הגיע עד כדי כך.

מאהד עלי: אני חושב שלהשתמש במושגים של אלימות, מושגים של פשיעה, זה פשוט מאוד מעדן את התופעה.

מאהד עלי: בחברה הערבית התחושה היא שקיים טרור אזרחי.

מאהד עלי: בתוך החברה הערבית יש תחושה שזה עבר מזמן את הרמה של אלימות, עבר מזמן את הרמה של פשיעה ואנחנו מדברים על טרור אזרחי בתוך החברה הערבית.

מאהד עלי: לכן הנתונים על החברה הערבית לשנת 2009 מראים שחלה עלייה של 8,4 אחוזים בפשיעה בקרב החברה הערבית לעומת שנת 2008.

מאהד עלי: כבוד השר אמר שבחברה היהודית יש מגמת ירידה בפשיעה אבל בקרב החברה הערבית בעצם המצב הפוך.

מאהד עלי: בשנת 2007 יש עלייה של כמעט שני אחוזים ברמת הפשיעה, בשנת 2008 עלייה של אחוז וחצי, בשנת 2009 עלייה של 8,4 אחוזים ובשנת 2010 אנחנו מדברים על קצת יותר מעשרה אחוזים.

מאהד עלי: כבוד השר דיבר על חלקם של הערבים בפשיעה בישראל.

מאהד עלי: במקרי הרצח אנחנו מדברים על ארבעים אחוזים.

מאהד עלי: האוכלוסייה הערבית מהווה כ-17 אחוזים מאוכלוסיית המדינה ובתיקי הרצח אנחנו מדברים על ארבעים אחוזים, על 36 אחוזים, ועל ניסיון לרצח בשיעור של 36 אחוזים.

מאהד עלי: בסך הכול הערבים מהווים 17 אחוזים מאוכלוסיית ישראל אבל אנחנו מדברים על 43 אחוזים בחלק ניכר מהתופעות.

מאהד עלי: בעמדות הציבור שבדקתי משנת 2007 ועד 2010, נתנו כמה היגדים ושאלנו את האנשים: בישראל ניתן להשיג נשק בקלות.

מאהד עלי: תסתכלו על העלייה שחלה בשנים האחרונות הן בקרב הציבור היהודי, שם יש לנו התייצבות, ובקרב הציבור הערבי בין השנים 2005 להיום, רבע מציבור הערבי סבר שניתן להשיג נשק בקלות.

מאהד עלי: בשנת 2007, 27 אחוזים.

מאהד עלי: היום, שנת 2010, כמעט מחצית מהחברה הערבית חושבת שניתן להשיג נשק בקלות וכי בשנים האחרונות גובר השימוש בנשק באזור המגורים שלו.

מאהד עלי: כלומר, כאן אנחנו לא מדברים על עמדה, אנחנו לא מדברים על תחושה אלא פשוט מאוד שומעים את קולות הירי בשכונות המגורים.

מאהד עלי: 43,3 אחוזים מהציבור הערבי שומע את קולות הירי בשכונות שלו.

מאהד עלי: זה אומר כמעט מחצית מהאוכלוסייה הערבית שמרגישה את העלייה באלימות ולא רק מדווחים על עמדות.

מאהד עלי: שאלנו באיזו מידה הנשאל חושש שהוא או אחד מבני ביתו ייפלו קורבן לעבירות הבאות:

מאהד עלי: עבירות רכוש – 41 אחוזים, עבירות אלימות, תקיפה או אפילו דקירה וירי – 43,5 אחוזים מהציבור הערבי חוששים שיקבלו מכה במקל, סכין או אפילו ירי.

מאהד עלי: תופעת הירי הפכה להיות דבר – סליחה על הביטוי – טבעי בתוך החברה הערבית.

מאהד עלי: היום שומעים ירי ולא מבחינים אם זה ירי של חתונה או בעצם ירי של כנופיות בתוך החברה הערבית.

מאהד עלי: נתון שאולי קצת ידאיג את החבר'ה מהמשטרה, את המפכ"ל ואת השר, מראה שיש ירידה מאוד גדולה בקרב הערבים שמוכנים ללכת להתלונן במשטרה.

מאהד עלי: שימו לב, בשנת 2007, 72 אחוזים היו מוכנים ללכת להתלונן ובשנת 2010 אנחנו מדברים על ירידה של שישים אחוזים.

מאהד עלי: מ-72 אחוזים, 58 אחוזים.

מאהד עלי: כלומר, היום האוכלוסייה הערבית לא מעוניינת ללכת ולהתלונן במשטרה וזה סדין אדום שהמשטרה צריכה להתייחס אליו.

מאהד עלי: בדקנו במחקר אחר את העמדות של האוכלוסייה הערבית כלפי המשטרה.

מאהד עלי: היום כשישים אחוזים מהציבור הערבי מעוניינים שתהיה תחנת משטרה בישוב שלהם.

מאהד עלי: זה שינוי דרסטי ביחס למה שהיה.

בנימין נתניהו: מה היה האחוז לפני עשר שנים?

מאהד עלי: אני בדקתי את זה ב-2005, אז דיברנו על 34 אחוזים והיום המספר הכפיל את עצמו.

מאהד עלי: שאלנו אותם האם הם רוצים יותר שוטרים ערבים בתוך משטרת ישראל ויותר משישים אחוזים כן רוצים לראות זאת.

מאהד עלי: בשנים עברו זה היה סדין אדום אבל היום יש עלייה.

מאהד עלי: יש לי נתונים על החברה הערבית, על המאפיינים של החברה הערבית שמתייחסים לאלימות, אבל אני לא מאמין שיש לי זמן להציג אותם.

מאהד עלי: שני נתונים אני חייב להציג.

מאהד עלי: החברה הערבית היא חברה צעירה מאוד.

מאהד עלי: חמישים אחוזים מהערבים אזרחי מדינת ישראל הם מתחת לגיל 19.

מאהד עלי: זאת אוכלוסייה צעירה מאוד, תוססת מאוד, ענייה מאוד ושיעור ההשכלה בקרבה הוא לא גבוה.

מאהד עלי: יש עוד נתון לגבי תחושת הניכור של האזרח הערבי בתוך מדינת ישראל.

מאהד עלי: אם נחבר את כל זה ביחד, אפשר בצורה כזאת או אחרת להבין למה בעצם יש גאות באלימות בתוך החברה הישראלית.

מאהד עלי: תודה.

אחמד טיבי: אני מודה לך דוקטור מאהד עלי.

יצחק אהרונוביץ': אני רוצה שוב לקרוא לכם ולציבור להתגייס למשטרה, גם לשירות אזרחי וגם לשורות המשטרה כמו גם לשירות בתי הסוהר, לכיבוי ולכל דבר אחר.

יצחק אהרונוביץ': אני כל הזמן מפנה בקשה אליכם ובנושא זה התראיינתי מספר פעמים באמצעי התקשורת.

יצחק אהרונוביץ': צריך לומר שלפני פחות מחצי שנה הממשלה אישרה לארבע השנים הקרובות תוספת של שלושים מיליון שקלים עבור מאבטחים בבתי הספר.

יצחק אהרונוביץ': שר החינוך ואני יזמנו הצעת מחליטים, הבאנו את זה לממשלה והממשלה קיבלה החלטה לשים מאבטחים כמו בבתי הספר היהודיים.

יצחק אהרונוביץ': זה מהלך נכון כי צריך לטפל לא רק בפח"ע אלא לטפל גם ברמת האלימות בבתי הספר.

נחמן שי: זה לא מתבצע?

יצחק אהרונוביץ': זה מתבצע.

יצחק אהרונוביץ': זה אושר כבר לפני חצי שנה.

אחמד טיבי: תודה רבה.

אחמד טיבי: אני רוצה לברך את ראשי המועצות והערים שנמצאים כאן, ראש מועצת דיר אל אסד, סגני ראש העיר אום אל פאחם, קלנסווה, טירה ועלוט.

אחמד טיבי: אם שכחתי מישהו, אני מתנצל.

אחמד טיבי: אדוני ראש הממשלה, כפי שמופיע בדוח ועדת אור, אומר השופט אור: "הטיפול במגזר הערבי, מדובר בנושא פנימי חשוב ורגיש ביותר העומד על סדר היום של המדינה.

אחמד טיבי: בתור שכזה הוא מחייב מעורבות, טיפול והובלה אישית מצד ראש הממשלה.

אחמד טיבי: הנושא הוזנח במשך שנים – כתב אז השופט אור – ולא טופל כהלכה.

אחמד טיבי: הוא דורש טיפול הן בטווח הזמן המיידי, הן בטווח הזמן הבינוני והן בטווח הזמן הארוך.

אחמד טיבי: יעד עיקרי של פעילות המדינה חייב להיות השגת שוויון אמיתי לאזרחי המדינה הערבים.

אחמד טיבי: זכותם של האזרחים הערבים של המדינה לשוויון נובעת מעצם היותה של מדינת ישראל מדינה המגדירה את עצמה כמדינה דמוקרטית ובהיות הזכות לשוויון זכות יסוד של כל אזרח המדינה, יחס מפלה נוגד את זכות היסוד לשוויון הגלומה לדעת רבים בזכות האדם לכבוד.

אחמד טיבי: ודאי וודאי שהדברים תופסים כאשר מדובר באפליה על רקע גזע או לאום.

אחמד טיבי: לפיכך מעניינה של המדינה הוא לפעול למחיקת כתם האפליה של אזרחיה הערבים על צורותיה וביטוייה השונים".

אחמד טיבי: אדוני ראש הממשלה, נפגשתי אתך ויחד עם הצוות שלך בלשכתך גם בנושא האלימות בחברה הערבית וגם בנושא העיר טייבה.

אחמד טיבי: הקשבת קשב רב ואני מודה לך על שהואלת להופיע לדיוני הוועדה, ביום העיון החשוב הזה, יחד עם השרים ומנכ"ל משרדך.

אחמד טיבי: הבמה היא שלך, אדוני ראש הממשלה.

בנימין נתניהו: תודה.

בנימין נתניהו: קודם כל, תודה לך חבר הכנסת טיבי על המאמץ ועל הפורום הזה.

בנימין נתניהו: אפשר ללמוד משהו על חשיבותו בהיות כאן חברי כנסת לרוחב שדרות הכנסת, ראשי הערים, נציגים מהמגזר הערבי, מומחים מהציבור הכללי, מהציבור היהודי ומהציבור הערבי, וכמובן יושב ראש הכנסת, השר לביטחון פנים, שר האוצר, מפכ"ל המשטרה ועבדכם ראש הממשלה.

בנימין נתניהו: אני חושב שיש חשיבות גדולה מאוד לפורום הזה ולמעמד.

בנימין נתניהו: קיבלתי הארה.

בנימין נתניהו: אתם יודעים שראש ממשלה נאלץ לפי כללי כנסת ישראל לשבת אחת לשלושה שבועות במליאת הכנסת.

בנימין נתניהו: בהתחלה נאלצתי אבל אחר כך התחלתי ליהנות.

בנימין נתניהו: בדרך כלל הריטואל הוא כזה שבדרך כלל זה מתחיל בהתקפה מחויבת של האופוזיציה, התקפה על ראש הממשלה ועל הממשלה, המליאה מתרוקנת – לצערי גם כך היא לא מלאה – ואני נשאר לשבת שם וחברי הכנסת עולים זה אחרי זה וזה יותר זמן בקשות ואומרים לראש הממשלה שמבקשים לטפל בבעיה מסוימת.

בנימין נתניהו: זה זמן טוב להקשיב ולשמוע את צורכי הציבור ומצוקות הציבור.

בנימין נתניהו: בישיבה האחרונה קרה משהו מאוד מאוד משמעותי.

בנימין נתניהו: בדיון הזה של ארבעים החתימות האחרון שנעשה עלו חברי הכנסת הערבים, שניים מהם, ואמרו לי: אדוני ראש הממשלה, תעזור לנו, תביא אכיפה, תביא את שלטון החוק, תביא את המשטרה, אנחנו כנציגי הציבור הערבי במדינת ישראל מבקשים כי אנחנו במצוקה גדולה.

בנימין נתניהו: אני סיימתי את הישיבה - אני חושב שאתה באת בסופה לריטואל השני.

בנימין נתניהו: אתם יודעים שהמליאה מתמלאת בסוף הדיון הזה – ואתה ניגשת אלי.

בנימין נתניהו: אמרתי לך: איציק, קרה כאן דבר מאוד מאוד חשוב.

בנימין נתניהו: יש כאן נכונות מוצהרת ואמיתית, זאת זעקת לב שפורצת החוצה, ואני חושב שהגיע הזמן שבדברים עליהם אנחנו מדברים כבר זמן מה לעשות פעולה של הגברה משמעותית של האכיפה בישובים הערבים, בערים הערביות ובמדינת ישראל.

בנימין נתניהו: הגיע הזמן לעשות זאת.

בנימין נתניהו: אני לא חשבתי על כך רק באותה ישיבה כי אנחנו מדברים על כך כבר למעלה משנה.

בנימין נתניהו: אני מאמין שאנחנו צריכים לעשות שני דברים במקביל.

בנימין נתניהו: האחד, שילוב בחברה ובכלכלה של כלל אזרחי ישראל, ויש שני מגזרים שמיוצגים פחות בתעסוקה ולדעתי הם מיוצגים פחות גם בתעסוקה הגבוהה, אם כי יש ציבור מאוד מרשים של רופאים ורוקחים במיוחד בציבור הערבי, מה שמוכיח שכניסה למקצועות טכנולוגיים היא אפשרית, אף על פי שברגע זה היא עדיין לא מתבצעת בהיקפים אותם הייתי רוצה לראות.

בנימין נתניהו: אם כן, שילוב בחברה בכלכלה ובחינוך.

בנימין נתניהו: הדבר השני הוא כמובן אכיפת החוק ואתם כבר עמדתם על כך שהדברים האלה קשורים זה בזה.

בנימין נתניהו: אני חושב שזה הכרחי.

בנימין נתניהו: בין שתי הגישות – היבדלות או השתלבות – אני חסיד מובהק של ההשתלבות אבל יש כאלה שלא רוצים.

בנימין נתניהו: יש כאלה שרוצים לבדל, להקצין ולהרחיק.

בנימין נתניהו: אני בתפיסת העולם שלי, ואני חושב שאני משקף כאן את כל חבריי שנמצאים כאן ואת רוב חברי הכנסת, היינו רוצים לראות השתלבות אזרחית אמיתית של הציבור הערבי בתוך הכלכלה הישראלי, בחברה הישראלית ובעשייה הישראלית.

בנימין נתניהו: הדבר הזה מחייב את שני הדברים.

בנימין נתניהו: שמעתי את דוקטור עלי אומר דבר שאני שומע אותו לא רק בארבעים חתימות אלא גם במקומות אחרים.

בנימין נתניהו: פשוט כמיהה לשחרר את הציבור הערבי מהטרור הזה, מהטרור האזרחי כפי שהגדרת בצדק.

בנימין נתניהו: אנחנו רואים את זה במספרים.

בנימין נתניהו: יש ירידה כללית של הפשיעה במדינת ישראל, וזאת הצלחה גדולה מאוד של משטרת ישראל ושלך השר לביטחון פנים.

בנימין נתניהו: אנחנו רואים את הנתונים והם אינם משקרים.

בנימין נתניהו: גם אם הציבור לא מבין את זה במלוא המשמעות, יש ירידה אובייקטיבית ואנחנו רואים את זה ברמות פשיעה שונות.

בנימין נתניהו: בכלל הציבור יש ירידה אבל לעומת זאת יש עלייה במגזר הערבי.

בנימין נתניהו: המגזר הערבי מתחיל לחיות חיים שהם בלתי נסבלים מבחינת פשיעה, רציחות, רציחות נשים, רצח בכלל, שוד, ביזה, איומים, הטרדות, דברים מאוד מאוד קשים.

בנימין נתניהו: כאשר למעלה מארבעים אחוזים אומרים שהם חוששים שיפגעו בהם או יאיימו עליהם, זה אומר שזה פחות או יותר כל אזרח שני.

בנימין נתניהו: זה דבר שהוא בלתי אפשרי.

בנימין נתניהו: לכן אנחנו מחויבים לפעול לשנות את זה.

בנימין נתניהו: מי זה אנחנו?

בנימין נתניהו: אנחנו זה אנחנו.

בנימין נתניהו: זאת לא יכולה להיות רק מחויבות שלי כראש ממשלה או של שרי הממשלה או של המשטרה, אלא זאת חייבת להיות – ונראה לי שזה גם כך – מחויבות של נציגי הציבור הערבי שאנחנו עושים יד אחד כדי לשנות את הדברים.

בנימין נתניהו: איך אנחנו משנים.

בנימין נתניהו: קודם כל, השילוב בחברה ובכלכלה, זה מתבצע.

בנימין נתניהו: לאחרונה אישרנו 730 מיליון שקלים לפי הצעות ועדת טרכטנברג לשילוב אזרחים ערביים בעבודה.

בנימין נתניהו: יש התקדמות גדולה בתחבורה בתוך הישובים ובין הישובים על מנת לאפשר את אותה מוביליות למקומות עבודה וכדומה.

בנימין נתניהו: אנחנו בסך הכול השקענו כארבעה מיליארד שקלים מזמן הקמתה של הממשלה הזאת, החל מתוכנית שהציע לי השר דאז אבישי ברוורמן ב-13 ישובים.

בנימין נתניהו: על תוכניות אחרות לא אתעכב כרגע.

בנימין נתניהו: בזה חייבים להמשיך.

בנימין נתניהו: אני רואה בחינוך, בשדרוג החינוך, חינוך מגיל מוקדם, מהגיל הרך, שילוב ברמה האוניברסיטאית, ההכנסה של יזמות נושא עליו אנחנו לא מדברים מספיק.

בנימין נתניהו: הכנסת יזמות והשילוב בכוח העבודה מהווה מפתח עיקרי גם להיכנס לשוק העבודה, וזה בעיקר מכוון לנשים מוסלמיות ואני לא אומר נוצריות משום ששם למיטב הבנתי יש שילוב שווה, ועלייה ברמת ההשכלה והמיומנות כדי להעלות בהדרגה את היכולות לתרומה.

בנימין נתניהו: אני רוצה לומר לכם שזה דבר שהוא חשוב מאוד לכלכלת ישראל.

בנימין נתניהו: אם אנחנו נצליח בשני הציבורים – לא רק הציבור הערבי אלא גם בציבור החרדי – להעלות את שיעור ההשתתפות בתעסוקה ואת רמת התעסוקה, אנחנו משנים באופן דרמטי את היכולת הכלכלית של מדינת ישראל שהיא גבוהה באופן יחסי לעומת מדינות מרכזיות באירופה ותוך כמה שנים, לפי המגמות הנוכחיות, אחרי שהשגנו כבר את ספר, את יוון, את איטליה ואת פורטוגל, אני חושב שנסגור את הפער מול צרפת ובריטניה.

בנימין נתניהו: אנחנו יכולים להיות מדינה מאוד מאוד משגשגת לטובת כל אזרחיה והשילוב הזה בחינוך ובתעסוקה ושדרוג התעסוקה, דבר שאני מדבר עליו הרבה עם שר האוצר, הוא פשוט הזדמנות גדולה מאוד למדינת ישראל כולה ולכלל אזרחיה.

קריאה: גם ההפך נכון.

בנימין נתניהו: נכון.

בנימין נתניהו: על ההפך כולם יודעים.

בנימין נתניהו: על ההיפוך כולם יודעים אבל יחסי הגומלין, עד היום כולם דיברו בצדק ואמרו שצריך לשדרג את החברה הערבית גם בחינוך וגם בשילוב בעבודה וכולי.

בנימין נתניהו: זה תנאי הכרחי.

בנימין נתניהו: אני טוען שהאכיפה היא גם תנאי הכרחי כי בפועל אם חברה מתפרקת לתוך חברה אלימה וחברה מאוימת, לא נוכל לעשות את זה.

בנימין נתניהו: מה אנחנו צריכים לעשות.

בנימין נתניהו: אנחנו עשינו כבר פעולות מסוימות ואני אומר את זה לזכותו של השר לביטחון פנים איציק אהרונוביץ והמפכ"ל.

בנימין נתניהו: עם כניסתך לתפקיד, אתה זוכר שקיימנו כמה שיחות ואמרתי לו שהמשימה הראשונה שלו היא לשפר את שלטון החוק במגזר הערבי, שם יש סבל– אני חייב לומר שלא ידעתי עד כמה הסבל נורא – והגדרנו את זה יחד כמשימה מרכזית.

בנימין נתניהו: אז באה כמובן שאלת המשאבים.

בנימין נתניהו: משאבים באים משני מקומות.

בנימין נתניהו: משאבים באים קודם כל מקביעת סדר עדיפויות.

בנימין נתניהו: אני כשר אוצר לשעבר תמיד הייתי אומר לשרים - ושר האוצר בהווה אומר לכולם – להגדיר קודם כל סדר עדיפויות.

בנימין נתניהו: משאבים באים גם מתוספת משאבים.

בנימין נתניהו: אנחנו עד היום השקענו בעיר ללא אלימות ואנחנו רואים שיהיה שינוי גדול מאוד ורואים זאת בכל ישוב.

בנימין נתניהו: אגב, רואים את זה במקום אחד.

בנימין נתניהו: עיר שהייתה בכותרות, לוד, יש שם 25 אחוזים ירידה בפשיעה.

בנימין נתניהו: עדיין יש פשיעה אבל הפשיעה ירדה ברבע כתוצאה מהכנסת נוכחות גדולה יותר ואמצעים נוספים.

בנימין נתניהו: אני חשבתי שצריך להביא לשם ראש עיר מאוד מיומן שאיכפת לו מהעניין ולא איכפת לו מהכותרות אלא הוא רק רוצה תוצאות.

בנימין נתניהו: אני חושב שניר ניצן עושה שם עבודה מאוד טובה.

בנימין נתניהו: הייתי שם לאחרונה ונכנסתי לבית ספר עם תלמידים ערבים שלומדים סינית.

בנימין נתניהו: הם מסודרים כבר.

בנימין נתניהו: בעוד כמה שנים תהיה להם תחרות יותר גדולה כי כרגע יש לנו 500 תלמידים שלומדים סינית, תלמידים ערבים ויהודים בבתי ספר יסודיים ותיכון אבל בשנה הבאה כבר יהיו אלף תלמידים.

בנימין נתניהו: אני אומר שיש בלוד שינוי אותו רואים ומרגישים כתוצאה ממנהיגות ומדיניות.

בנימין נתניהו: עכשיו אנחנו צריכים להפעיל את אותם אמצעים בישובים האחרים אבל המנהיגות היא לא רק מנהיגות של הממשלה.

בנימין נתניהו: אלה לא רק משאבים בהם דנו אתמול.

בנימין נתניהו: טרם הספקתי לעדכן את שר האוצר בבשורה הרעה של בקשתכם הסבירה שזו הבשורה הרעה.

בנימין נתניהו: אם בקשתכם הייתה לא סבירה, זו הייתה בשורה טובה עבורו, אבל אתם חכמים ואתם באתם בדברים שהם בגבול האפשר וזה שבה את לבי.

בנימין נתניהו: אני רק ביקשתי דבר אחד ואני מעלה אותו כאן.

בנימין נתניהו: אני שואל איפה יש לנו עוד מקורות של גורמים של כסף ומקורות של סיוע.

בנימין נתניהו: אני לא מדבר דווקא על מקורות של כסף מתוך המגזר הערבי, אף על פי שהגברת הגבייה היא טובה לישובים, היא טובה גם לאוצר והיא נותנת לנו משאבים לטפל.

בנימין נתניהו: הגבייה יכולה להיות בהרבה תחומי גבייה.

בנימין נתניהו: אני ביקשתי ממנכ"ל משרד ראש הממשלה שלפני שאתן לכם תשובה שייקח שבוע - יכול להיות שזה יתארך לשבועיים כי אני מטיל עליו כל כך הרבה דברים – ויבדוק את כל סוכנויות הגבייה ונראה אם נצליח לראות מי מעוניין.

בנימין נתניהו: הרי ברגע שיש חוק וסדר, הדבר הזה תורם גם לאותם גופים שכרגע לא יכולים לגבות אגרת טלוויזיה.

בנימין נתניהו: לא בטוח שצריך לגבות אגרת טלוויזיה בכלל, אבל במידה שגובים, גובים.

נחמן שי: צריך לבטל אותה.

קריאה: תכתוב דוח תנועה.

בנימין נתניהו: דוח תנועה.

בנימין נתניהו: בסדר.

בנימין נתניהו: קשה מאוד לפעול יום וזה הולך ונעשה יותר גרוע בלי גיבוי משטרתי.

בנימין נתניהו: זה דבר אבסורדי.

בנימין נתניהו: כל פעולת ממשל מינימאלית שהיא חשובה לרשויות עצמה מתחילה להיות קשה בגלל אותו מערב פרוע שמשתלט שם בציבור.

בנימין נתניהו: ביקשתי קודם כל לראות מה יכולות הסוכנויות השונות של הממשלה לתרום בעניין הזה ורק אז אני אלך לשוחח עם ידידי שר האוצר.

בנימין נתניהו: יש דבר שני שלדעתי הוא שווה יותר מהכסף וזאת הנכונות שלכם כנציגי ציבור, גם חברי כנסת וגם ראשי רשויות.

אחמד טיבי: גם אנשי דת.

בנימין נתניהו: על אנשי דת לא חשבתי אבל אני מודה לך על התוספת.

בנימין נתניהו: להתלכד יחד אתנו למשימה אחת גדולה, להגדיל את שלטון החוק במגזר הערבי ולתת חיים נורמאליים, חיים של שקט וחיים של ביטחון אישי לכל אזרח ואזרחית שלנו במגזר הערבי ולילדים ולהרבה צעירים.

בנימין נתניהו: אני חושב שזה דבר הכרחי.

בנימין נתניהו: זה מתבטא קודם כל בהתבטאות, בדברים שאומרים, וזה מתבטא גם בדברים שעושים.

בנימין נתניהו: אחד הדברים שאנחנו רוצים לטובת שני היעדים הללו, גם השילוב האזרחי וגם אכיפת החוק, זה להגביר את ההשתתפות בשירות האזרחי.

בנימין נתניהו: השירות האזרחי נותן שירותים, נותן שירותים בבתי חולים לקשישים ויכול לעזור במוקד אזרחי, בעיר ללא אלימות וכולי.

בנימין נתניהו: יושב כאן מר ג'רבי ממשרד המדע.

בנימין נתניהו: אני יודע שמשום מה, אני לא יודע, יצאו מתוך הנחה שזה קשור למשרד הביטחון, אבל זה לא קשור למשרד הביטחון.

בנימין נתניהו: יצא שם איזה מכתב אבל המכתב תוקן.

בנימין נתניהו: זה שירות אזרחי לציבור הערבי למען הקהילה.

בנימין נתניהו: מה יכול להיות יותר טוב?

בנימין נתניהו: אנחנו משנים כיוון.

בנימין נתניהו: אני לא רוצה לשנות כיון רק בהכנסת שוטרים.

בנימין נתניהו: זה חשוב, אנחנו מדברים על תוספת תחנות משטרה, דברים שהציבור הערבי מבקש, אבל אני אומר שנם נגבה את זה בסיוע מתוך הקהילה עצמה למען עצמה.

בנימין נתניהו: דוקטור עלי, אתה כסוציולוג תוכל לתת לנו כאן בטח הרצאות מאלפות כמה הדבר הזה תורם ומחזק את הקהילה.

בנימין נתניהו: היא עושה למען עצמה, צעירים עושים למען עצמם.

גאלב מג'אדלה: כמה זה תורם, אנחנו יודעים אדוני ראש הממשלה.

גאלב מג'אדלה: צריך לשתף את הנהגת הציבור הערבי ולעשות את זה יחד אתה ולא להנחית את זה עליה.

בנימין נתניהו: חבר הכנסת מג'אדלה, זה מה שאני מציע.

בנימין נתניהו: אני רק מציע למחוק את ההנחה שמדובר כאן באיזו משימה.

גאלב מג'אדלה: סליחה, אנחנו יודעים מה אנחנו אומרים.

גאלב מג'אדלה: כדי להתנדב צריך גם לשאול את המתנדב איך ומה לעשות.

גאלב מג'אדלה: אם המתנדב אומר לך שיש לו הנהגה שצריך לשאול אותה ולשתף אותה, שיתוף הנהגת הקהילה זה דבר אלמנטארי בחברה דמוקרטית.

גאלב מג'אדלה: הוועדה בראשה עומד אלוף עברי, אין בה אפילו חבר אחד ערבי.

גאלב מג'אדלה: אלה עובדות.

בנימין נתניהו: אין לי ויכוח אתך.

בנימין נתניהו: יש לי רק ויכוח אחד וזה עם הפסילה אפריורי שעשו רבים ממנהיגי הציבור הערבי לגבי השירות האזרחי וזה בדיוק הפוך ממה שצריך להיות.

בנימין נתניהו: אנחנו צריכים כרגע לרתום את כל הכוחות.

בנימין נתניהו: אני חושב שהמשימה היא אפשרית, ואני אומר לך למה.

בנימין נתניהו: בגלל ארבעים חתימות, בגלל מה שאני שומע כאן, בגלל הזעקה האובייקטיבית.

דני גרא: זאת גם הפריזמה איך הציבור היהודי רואה את הערבים.

בנימין נתניהו: אני אומר לך איך אני רואה.

בנימין נתניהו: אני בא מבית של אקדמאים.

גאלב מג'אדלה: אנחנו פלחים, במובן המקורי האמיתי.

בנימין נתניהו: אני אומר לך מה ההבדל בתפיסתי המעשית הממשלית.

בנימין נתניהו: רובי ריבלין קצת ותיק ממני והוא יכול להעיד עד כמה זה נכון וגם אתה תוכל.

בנימין נתניהו: בגישה המעשית אתה לא מנסה לפתור את כל הבעיות בצורה מושלמת ואת כל ההסתעפויות אלא אתה אומר שאתה מזהה בעיה מרכזית.

בנימין נתניהו: אני מזהה כאן שתי בעיות – שילוב ואכיפה.

בנימין נתניהו: אנחנו צריכים לסייע לשילוב ואנחנו צריכים להגביר את האכיפה.

בנימין נתניהו: אני יודע שאני לא אפתור את כל הבעיות, אני יודע שיש סטיגמות מכאן ומכאן, מהציבור הערבי לציבור היהודי ומהציבור היהודי לציבור הערבי, ואת זה לא אפתור עכשיו.

בנימין נתניהו: אני רוצה להתחיל להתקדם בשני הצירים האלה ואני אומר לך שלה

בנימין נתניהו: ערכתי זה גם יפוגג – לא יחסל, לא יסלק – חלק גדול מהמתיחויות האלה.

בנימין נתניהו: השתלבות הציבור הערבי בשוק העבודה, בשוק היזמות, בשוק ההשכלה הגבוהה, בשדרוג הפרנסה שלהם מצד אחד והגדלת האכיפה מהצד השני תיצור לדעתי את אותה השתלבות, את אותה מגמת השתלבות, שתפוגג הרבה מהמתיחויות.

טלב אלסאנע: אדוני ראש הממשלה, אתה מדבר על שילוב הערבים בשוק העבודה וזה מצוין.

טלב אלסאנע: חזרת על המושב של שילוב במקום בידול וזה מצוין.

טלב אלסאנע: האחריות לשלב היא אחריות החלש או אחריות החזק, אחריות הממשלה והמדיניות שלה?

בנימין נתניהו: אני רואה את זה כאחריות משותפת.

בנימין נתניהו: קודם כל, זאת מדיניות ממשלתית.

בנימין נתניהו: אם הדבר לא היה ברור, אני חושב שהוא היה צריך להיות ברור מהכסף ששמנו כי הכסף הוא אינדיקציה הטובה ביותר לכוונות האמיתיות שלנו.

בנימין נתניהו: בכלל, היו כאן החלטות ממשלה בכל מיני דברים אבל לא שמו כסף.

בנימין נתניהו: כשאתה לא שם כסף, זאת האינדיקציה הטובה ביותר שאתה עוסק בהצהרות.

בנימין נתניהו: אני אומר שכדאי לבחון ממשלות בכלל ולא רק את הממשלה בראשותי.

בנימין נתניהו: אני רוצה לחבר את הפריפריה, הצהרות שמדברים עליהן כל הזמן, אבל אנחנו שמנו שם 27 מיליארד שקלים ואתם רואים את הכבישים שנסללים.

בנימין נתניהו: אגב, זה חלק חשוב מאוד גם לציבור הערבי כי אתה פותח את הקווים האלה לגליל ולנגב, דבר שמשנה את החיים של כולם.

בנימין נתניהו: אני אומר שהמבחן האמיתי הוא לא בהצהרות בלבד, אף על פי שאני אומר אותן כאן, אלא הוא בנכונות שלנו עד היום לשים הרבה מאוד כסף ונכונות להוסיף ולשים משאבים כספיים אבל גם ממשליים, גם ניהוליים וגם מנהיגותיים.

בנימין נתניהו: אני אומר שזה לא יכול להיות רק שלנו.

בנימין נתניהו: זה יכול להיות אבל זה יהיה רע מאוד כי זה לא יספיק.

בנימין נתניהו: אני חש שיש כאן רגע של תפנית.

בנימין נתניהו: אני חש שיש כאן רצון אמיתי מתוך אותם נתונים אובייקטיביים של פשיעה גואה, של סבל של אנשים כאשר כמעט כל אזרח ערבי שני אומר שהוא מפחד בישוב שלו.

בנימין נתניהו: אני אומר שזה רגע שמוכרחים לשנות אותו ויכולים לשנות אותו.

ראובן ריבלין: אדוני ראש הממשלה, דווקא ההצלחה של המשטרה בציבור היהודי, מהמערב הפרוע זה הפך להיות המזרח הפרוע.

ראובן ריבלין: בשיתוף הפעולה אין גבולות בין פושעים.

בנימין נתניהו: יש שם שיתוף פעולה ערבי-יהודי גדול מאוד.

ראובן ריבלין: נכון.

ראובן ריבלין: זה מה שאני אומר.

בנימין נתניהו: אתם זוכרים את ימי הזוהר של משפחות הפשע בערים מסוימות.

בנימין נתניהו: העבודה של המשטרה, עבודה יוצאת מן הכלל, טכנולוגית ואחרת, פשוט הורידה את זה ושינתה את זה בצורה מאוד מרשימה.

בנימין נתניהו: יש לנו עדיין משפחות פשע גם בציבור היהודי אבל לא מעט בציבור הערבי וחלקן באמת בשיתוף פעולה יהודי-ערבי.

בנימין נתניהו: אנחנו יכולים לפעול ואין לי שום ספק בכך.

בנימין נתניהו: את ההצלחה בציבור היהודי ניתן לשכפל אותה בציבור הערבי.

בנימין נתניהו: אני משדר לכם ואומר שאנחנו עובדים בעניין הזה.

בנימין נתניהו: סיפר לכם השר באופן מעשי על שיתוף פעולה שאנחנו עושים עם אגפי הממשלה, עם משרד האוצר יחד עם המשרד לביטחון פנים, ואנחנו פועלים בעניין האכיפה כמו גם בתחומים האחרים.

בנימין נתניהו: אני אומר, ואני קורא לכם, תנו כתף לכל המאמץ הזה.

בנימין נתניהו: אנחנו בהחלט מוכנים לשבת אתכם ולשמוע אתכם.

בנימין נתניהו: אני חושב שאנחנו עושים את זה, אבל אפשר להגביר את זה.

בנימין נתניהו: אחד האמצעים היא ההופעה שלי כאן היום.

בנימין נתניהו: תנו כתף גם לשירות האזרחי.

בנימין נתניהו: זה מכשיר בלתי רגיל לצקת בתוך הקהילה יסודות מאוד איתנים של עזרה עצמית שבסופו של דבר היא העזרה הטובה ביותר.

טלב אלסאנע: יש פרויקטים חשובים שהממשלה מקדמת כמו התחום של החינוך והתרבות.

טלב אלסאנע: הרשויות המקומיות הערביות לא מצליחות לקדם את אותם פרויקטים בגלל המצ'ינג.

טלב אלסאנע: דורשים 25 אחוזים מאותן רשויות והן לא מצליחות לגייס את הסכום הזה ולכן מפסידות את ה-75 אחוזים.

טלב אלסאנע: רשויות חזקות מקבלות את הפרויקט ואחר כך מהרזרבה מקבלות עוד פעם תקציב.

בנימין נתניהו: איך ידעת לשאול את השאלה כשבדיוק שר האוצר יצא?

אחמד טיבי: הוא התנצל.

מגלי והבה: נמצא כאן שר האוצר על ויש לו את התשובות.

יצחק אהרונוביץ': יגבירו את האכיפה ויגבו יותר ארנונה.

קריאה: משרד האוצר ומשרד המשפטים משתפים פעולה.

הראל לוקר: נבדוק את זה.

הראל לוקר: אלה לא רק רשויות ערביות אלא זאת בעיה של עוד רשויות חלשות.

טלב אלסאנע: רשויות במצב סוציו אקונומי 1, 2 ו-3 למשל, צריך לבדוק באיזה פרויקטים ניתן לפטור אותן מהמצ'ינג.

טלב אלסאנע: למשל תוכנית נוער בסיכון, בה אין מצ'ינג והתוכניות רצות.

הראל לוקר: זה עלה בשביתת הרשויות ואני עומד לדון בימים הקרובים בעניין הזה.

בנימין נתניהו: היימן אומר לי שזה שונה בחלק מהנושאים והוא נותן דוגמה של מעונות יום, שם המצ'ינג ירד מ-25 אחוזים לחמישה אחוזים.

בנימין נתניהו: אגב, אני רוצה להודות לך על העבודה החשובה שאתה עושה.

בנימין נתניהו: מאוד חשובה.

בנימין נתניהו: תודה רבה לך.

אחמד טיבי: אני רוצה להודות לראש הממשלה על דבריו.

אחמד טיבי: אפרופו לימוד סינית, אדוני, אני מעדיף שיהודים ילמדו ערבית ואחר כך סינית.

אחמד טיבי: השפה הערבית יכולה להיות כלי חשוב בהבנה הדדית.

אחמד טיבי: שר האוצר נאלץ לצאת כי משלחת של קרן המטבע הבין לאומית מחכה לו בלשכתו.

אחמד טיבי: נכון, הצגת דברים, הצגת דברים לגבי שילוב במיוחד בכל נושא התעשייה במגזר הציבורי ובמגזר הפרטי.

אחמד טיבי: גם בהיי-טק יש לנו כישרונות ויכולות, ראה רופאים ערבים בבתי חולים.

אחמד טיבי: הזכרת רוקחים.

אחמד טיבי: אגב, בסופרפארם רוב הרוקחים הם רוקחים ערבים וזאת חברה מצליחה.

אחמד טיבי: אפשר לקלוט את הערבים.

אחמד טיבי: אנחנו מהווים עשרים אחוזים מהאוכלוסייה אבל רק כ-7,5 אחוזים מועסקים בסקטור הציבורי.

אחמד טיבי: זה תת ייצוג למרות החלטת הממשלה שמדברת על עשרה אחוזים.

אחמד טיבי: אמרת דברים שהם בהסכמה.

אחמד טיבי: יש חילוקי דעות.

אחמד טיבי: אני לא חושב ששירות אזרחי, קרי, שירות לאומי, הוא כלי לפתרון, אבל זאת עמדתך.

בנימין נתניהו: תגיד לי למה.

מיכאל בן-ארי: הם רוצים לקבל ולא לתת.

אחמד טיבי: אני לא רוצה להסיט את הדיון.

אחמד טיבי: עמדת ועדת המעקב, עמדת כל אחד מאתנו, אנחנו מעודדים ואנחנו בעד רוח ההתנדבות על בסיס פרסונאלי, על בסיס חברה אזרחית, דרך שלטון מקומי.

בנימין נתניהו: תסביר לי למה לא.

אחמד טיבי: כאשר הדבר מתחיל דרך משרד הביטחון כשירות צבאי או תהליך לשירות צבאי, יש בעיה.

מיכאל בן-ארי: אלה תירוצים.

מסעוד גנאים: אדוני ראש הממשלה, יש פתרון יש הצעה שכל הפרויקט הזה של השירות האזרחי יועבר לגופים או למוסדות הערביים כמו ועדת המעקב, כמו ועדת ראשי הרשויות הערביות, תפקחו על התקציב ותראו.

מסעוד גנאים: יש לנו אי אמון.

מסעוד גנאים: אנחנו חושבים בפרויקט הזה.

מסעוד גנאים: אנחנו גם רוצים שהצעירים שלנו יתנדבו, אבל תן לנו את כל הפרויקט הזה ואנחנו ננהל אותו.

מסעוד גנאים: תעקוב אחרי התקציב שאתם מקציבים ותראה מה קורה.

מיכאל בן-ארי: מי זה אנחנו?

מסעוד גנאים: אנחנו, הערבים.

מיכאל בן-ארי: יש כאן מדינה בתוך מדינה?

מסעוד גנאים: לא, אבל יש כאן אזרחים שאתה הפלית אותם ויש אי אמון במוסדות הממשלה.

מסעוד גנאים: תנו לנו את זה ואנחנו נוכיח שאנחנו יכולים לנהל את זה.

אחמד טיבי: זה לא הנושא.

מיכאל בן-ארי: לא, הנושא הוא לקבל ולא לתת.

אחמד טיבי: יש כאן משפחות שהבנות והבנים היקרים שלהם נהרגו והכאב שלהן הוא כאב עצום.

אחמד טיבי: לכן הן נמצאות כאן, כדי לשמוע את ראש הממשלה, את יושב ראש הכנסת, את השר לביטחון פנים, את המפכ"ל ואולי למצוא פתרון כדי למנוע את הרצח הבא ולפענח את מעשי הרצח הנוראיים האלה.

אחמד טיבי: אני רוצה לתת את זכות הדיבור ליושב ראש הכנסת.

אחמד טיבי: אני רוצה להודות לך על המחויבות האזרחית העמוקה והערכית שלך בכל מה שקשור למעמד המיעוט הערבי.

ראובן ריבלין: תודה רבה אדוני יושב ראש הוועדה הפרלמנטרית, אדוני ראש הממשלה, אדוני השר, אדוני המפכ"ל, חבריי וחברותיי חברי הכנסת הנכבדים, ראשי המועצות ומשפחות יקרות, המשפחות השכולות במגזר הערבי אשר איבדו את יקיריהם כתוצאה ממעשי פשיעה, כפי שהדבר קורה גם למשפחות יהודיות.

ראובן ריבלין: בכלל, בין יהודים וערבים בארץ הזאת, בין שתי הקהילות, שוררת ההרגשה מאז מאה שנים שנגזר עלינו לחיות יחד ולא כך.

ראובן ריבלין: לא נגזר עלינו.

ראובן ריבלין: אנחנו נועדנו לחיות יחד, אם נרצה או לא נרצה.

ראובן ריבלין: אנחנו חיים ואנחנו חייבים לחיות יחד.

ראובן ריבלין: אם לא נחיה יחד, אנחנו נמצאים במצב שפה לעולם לא יהיה גם שלום במזרח התיכון.

ראובן ריבלין: השלום במזרח התיכון עובר קודם כל בשלום, בין שייח' צרצור לבין יושב ראש הכנסת ריבלין.

ראובן ריבלין: יש בינינו בהחלט הבנה גם כאשר אנחנו לא מסכימים.

ראובן ריבלין: אני תמיד אומר שותפות אמת, שותפות גורל בין ערבים ויהודים בארץ הזאת שנועדו לחיות יחד היא התנאי שאין בלתו לשגשוג חברתי וכלכלי כפי שאמר ראש הממשלה ולהבטחת העתיד המשותף של כולנו כאן, אך השותפות הזאת היא למעשה גם אחד התנאים לפתרון המצוקות החברתיות המונחות לפתחה של החברה הישראלית.

ראובן ריבלין: היקפה ועומקה של תופעת האלימות הפושה במגזר הערבי היא מצוקה חברתית קשה וחמורה המונחת לפתחה של החברה הישראלית כולה.

ראובן ריבלין: אנחנו בנשיאות הכנסת מקבלים בקשות מהציבור – באמצעות חברי הכנסת - ורבות מהן מגיעות מהמגזר הערבי ועניינן הפשיעה במערכת של החברה הערבית, פשיעה שנובעת גם משיתוף פעולה בין פושעים משני המגזרים.

ראובן ריבלין: אני מוכרח לומר שאולי חמישים אחוזים מהשאילתות שמובאות לשר יצחק אהרונוביץ, השר לביטחון פנים, עוסקות בנושא זה.

ראובן ריבלין: גם הצעת החוק של חבר הכנסת מוחמד ברכה הביאה את ראש הממשלה לומר שאנחנו ניוועד וניפגש והפגישה היום מוכיחה, אדוני ראש הממשלה, שיתכן ואנחנו יכולים למצוא איזושהי דרך לתזוזה וכבר ראינו כאן איזה שהן תופעות מאיזה שהן סיבות מדוע לא תהיה השותפות.

בנימין נתניהו: מדוע לא תהיה או מדוע תהיה?

ראובן ריבלין: אנחנו צריכים למצוא מדוע תהיה, זה בוודאי, אבל מדוע לא תהיה אנחנו יודעים כבר במשך 63 שנות קיום המדינה ובמשך מאה השנים.

ראובן ריבלין: הבדלנות היא קשה.

ראובן ריבלין: היקפה ועומקה של תופעת האלימות הפושה במגזר הערבי היא מצוקה חברתית קשה וחמורה המונחת לפתחה של החברה הישראלית כולה.

ראובן ריבלין: ילדים ובני נוער, מבוגרים ונשים נופלים קורבנות לפשעי האלימות, לפגיעה בגופם וגם בנפשם.

ראובן ריבלין: בעוד שהיקף הפשיעה במגזר היהודי, אדוני המפכ"ל ואדוני השר – וראינו זאת גם בסטטיסטיקה שהובאה על ידי אוניברסיטת חיפה – יורד, במגזר הערבי, לעומת המגזר היהודי, היקף הפשיעה רק עולה.

ראובן ריבלין: רוב הנשים שמאבדות את חייהן היקרים כאן, ילדים שמאבדים את האימא שלהם שנה אחר שנה ובעקביות, לדאבוננו הן מהמגזר הערבי.

ראובן ריבלין: אזרחים ערבים מעורבים היום ברוב מקרי הרצח בארץ, בניסיונות לרצח ובהצתות.

ראובן ריבלין: ילדים ערבים מגיעים לבתי ספר כשבתיק שלהם במקום סנדביץ, יש נשק.

ראובן ריבלין: גם אתה אדוני ראש הממשלה כפי שאני מכיר אותך מהזמן בו אני הייתי ילד גדול ואתה היית ילד קטן, אנחנו שנינו לא נולדנו כסוציאליסטים וגם לא כאימפריאליסטים ולכן אנחנו גם לא פטרוניסטים.

ראובן ריבלין: איננו מתנשאים.

ראובן ריבלין: אנחנו רואים את הבעיה וחפצים לפתור אותה, אבל לא רק צריכים לדבר על הבעיה אלא צריך לעשות כל מה שלאל יכולנו כי עלינו חובת ההוכחה להראות שלא נגזר עלינו לחיות אלא נועדנו לחיות יחד ובמדינה היהודית הדמוקרטית יש גשר בין מדינה יהודית לבין דמוקרטית והאחריות היא על הרוב.

ראובן ריבלין: לא מדובר כאן בתת תרבות של פושעים חסרי חינוך וחסרי עמוד שדרה מוסרי.

ראובן ריבלין: ממש לא.

ראובן ריבלין: ההתמודדות עם תופעת האלימות במגזר הערבי דורשת מאתנו בין היתר להיות מסוגלים להבין את הסיבות לתוצאות.

ראובן ריבלין: הקיפוח במשאבים ובהזדמנויות, העוני והמצב הסוציו אקונומי הקשה, האחוז הנמוך יחסית של מחזיקי תעודת בגרות, שלא לדבר על אקדמאים.

ראובן ריבלין: בוודאי שכל אלה הן סיבות התורמות להרחבת התופעה אך כל אלה אינן רק סיבות אלא הן בעצמן גם תוצאות.

ראובן ריבלין: אלה תוצאות של אנומליה חריפה ביחסי המגזר היהודי והערבי.

ראובן ריבלין: אנומליה שבמקרה הזה תוצאותיה הן הרות אסון כלפי המגזר הערבי פנימה בפרט אך גם כלפי החברה הישראלית כולה.

ראובן ריבלין: אצבע מאשימה איננה יכולה להיות מופנית באופן בלעדי לגורם אחד.

ראובן ריבלין: אמת, יש צורך בהגברת האכיפה אך אין בזה די.

ראובן ריבלין: התופעות הללו קשורות בטבורן לקשיים ולמצוקות של המגזר הערבי בכללו במדינת ישראל, לאחוז הנמוך של העובדים הערבים בשירות המדינה במדינת ישראל שהוא רחוק מלשקף את שיעור המגזר הערבי באוכלוסייה הישראלית.

ראובן ריבלין: בעניין הזה אני מוכרח לומר לך אדוני ראש הממשלה שיש התקדמות.

ראובן ריבלין: לא מספיקה, אבל יש התקדמות.

בנימין נתניהו: היו 2.5 אחוזים.

ראובן ריבלין: היו ארבעה וחמישה אחוזים.

ראובן ריבלין: מאז 2005 יש התקדמות אבל ההתקדמות היא ממש לא מספקת.

ראובן ריבלין: הניכור, חבריי מהמגזר הערבי, חוסר האמון והחשדנות שחשים רבים מקרב המגזר כלפי מוסדות המדינה, כלפי מערכות החוק והמשפט.

ראובן ריבלין: כל אלה מכאן ומכאן תורמים את חלקם, כל אחד בתורו ברמת הפשיעה הגבוהה במגזר שמרגיש כי הוא חי בשוליה של מדינת ישראל.

ראובן ריבלין: הדרך להתמודדות עם בעיית הפשיעה, האלימות והעבריינות במגזר עוברת גם היא בהכרח דרך שינוי מעמדו ומקומו של המגזר הערבי, דרך שילובו – כפי שאמר ראש הממשלה – והשתלבותו, חבר הכנסת גנאים, במרקם החיים, החינוך והתעסוקה הישראלית.

ראובן ריבלין: אם לא שירות לאומי, יש שירות ציבורי.

ראובן ריבלין: אין שתי מדינות ואין שתי מערכות.

ראובן ריבלין: יש מערכת עירונית ואנחנו ערים לה, אבל אין שתי מדינות.

ראובן ריבלין: אינני מסכים עם אנשים אשר באים ורואים בסכסוך איזשהו דבר שהוא נגזר עלינו משמים, אבל אין שתי מערכות.

ראובן ריבלין: יש לנו מערכת אחת והמערכת הזאת צריכה להיות שלובה זו בזו.

ראובן ריבלין: לא שירות לאומי, יהיה שירות ציבורי.

ראובן ריבלין: האמת היא שעד כה לא עשינו די למען חזון השותפות האזרחית של יהודים וערבים במדינת ישראל, לא במונחי תקצוב, אדוני שר האוצר, אך גם לא במונחי הצהרת כוונות והזמנה אמיתית של אזרחי ישראל הערבים לקחת חלק פעיל ומשמעותי במרקם החיים כאן בכל שדרות החברה.

ראובן ריבלין: האמת היא שחזון השותפות האזרחי חיוני לנו גם כאן.

ראובן ריבלין: רק בכוחו לשנות את תחושת ההפקר והתסכול המזינות את הבחירה באלימות כפתרון.

ראובן ריבלין: שותפות אמת דורשת ממדינת ישראל לטפל בחוסר השוויון בהזדמנויות ובמשאבים ממנו סובל המגזר הערבי.

ראובן ריבלין: היא דורשת מאתנו לטפל בפער האדיר במונחים סוציו אקונומיים שמתקיים בין יהודים וערבים במדינה הזאת.

ראובן ריבלין: עוני ותחושת קיפוח הם קרקע פורייה לקיצוניות דתית ולאומנית ואנחנו עצמנו מדשנים את הקרקע הזאת כאשר איננו עומדים די על מימוש עיקרון השוויון האזרחי יחד עם העמידה על כך שאנחנו נקיים מדינה, מדינת ישראל, שהיא מדינה יהודית ודמוקרטית.

ראובן ריבלין: עלינו לקחת היום, אם לא אתמול, אחריות על עיצוב דרכנו המשותפת כאן.

ראובן ריבלין: כינון שותפות אמת בין יהודים לערבים במדינת ישראל הוא צורך קיומי של כולנו.

ראובן ריבלין: טיב היחסים בין המגזרים ישפיע השפעה דרמטית על איכות חיינו כאן, על רמת הביטחון האישי, על הצמיחה הכלכלית, על הסיכוי להגיע ליישור הסכסוך בין ישראל לעם הפלשתינאי ועל עתידו ורווחתו של כל אחד ואחת מהאנשים החולקים את הארץ הזאת.

ראובן ריבלין: תודה רבה לך אדוני היושב ראש על שקיימת את הישיבה הזאת.

ראובן ריבלין: אני חושב שהוועדה היא לא רק ועדת חקירה אלא היא ועדת מעקב אשר עושה עבודה חשובה מאוד לחוויה הישראלית, לחוויה המשותפת לכולנו.

ראובן ריבלין: תודה.

אחמד טיבי: אני רוצה להודות לך אדוני היושב ראש על דבריך.

אחמד טיבי: לפני שאני מאפשר לחברי הכנסת לדבר אני רוצה לתת את רשות הדיבור למשפחה אחת מהמשפחות השכולות.

אחמד טיבי: נמצאים כאן שיח' כאמל ריאן, אב שכול של עלה דאהר מחיפה שנרצחה בלוד, מוסטפה מחאג'מי, האבא של מוחמד אבו שוקרה שנרצח באום אל פאחם, אחמד מחמיד, האבא של אמל מחמיד שנרצחה באום אל פאחם ואשתו ובנו, פיהם ומוחמד הבן של טאופיק אגבריה שנרצח יחד עם שני בניו באום אל פאחם.

אחמד טיבי: פיהם תדבר בערבית ואני אתרגם אותה.

פיהם אגבריה: שלום לכולכם.

פיהם אגבריה: אני אזרחית ודורשת לדעת מי רצח את בעלי ואת בניי לפני ארבעה חודשים.

פיהם אגבריה: הם נרצחו בתוך הבית בזמן שישנו.

פיהם אגבריה: עד עכשיו לא נכנסתי לבית כי אני מפחדת ואין לי הרגשת ביטחון.

פיהם אגבריה: אני והילדים ישנים אצל השכנים.

פיהם אגבריה: כדי להרגיש בטוחה אני צריכה ללכת לישון בתחנת המשטרה?

פיהם אגבריה: אני רוצה פתרון כדי להרגיש בנוח עם הילדים.

פיהם אגבריה: אני רוצה ביטחון.

פיהם אגבריה: יש לי שני ילדים, ילד בן שש ובת בת 12 והם פוחדים.

פיהם אגבריה: הם ראו מה קרה באותו לילה לאבא שלהם ולאחים שלהם.

פיהם אגבריה: אני מבקשת מכם פתרון.

בנימין נתניהו: מאיזה ישוב היא?

אחמד טיבי: אום אל פאחם.

פיהם אגבריה: אין לנו אויבים.

פיהם אגבריה: אף פעם לא סגרתי את הדלת של הבית ועד שקרה מה שקרה הרגשתי ביטחון.

פיהם אגבריה: היום אין ביטחון לא לי ולא לילדיי.

פיהם אגבריה: אני מבקשת מהמשטרה למצוא את הרוצח.

פיהם אגבריה: כל עוד הרוצח חופשי, אין לי ביטחון.

פיהם אגבריה: תודה רבה.

בנימין נתניהו: אני חושב שהלב של כולנו נקרע.

בנימין נתניהו: שאלתי עכשיו את השר לביטחון פנים מה אנחנו יודעים.

בנימין נתניהו: אני לא אפרט, אבל המשטרה משקיעה בזה מאמץ.

בנימין נתניהו: בסוף אנחנו צריכים את התוצאה.

בנימין נתניהו: זה רק מחזק אותי מאוד בתחושה שאנחנו חייבים ויכולים לעשות משהו.

בנימין נתניהו: אני חושב שזאת שאלה של סיבוב הגלגל.

בנימין נתניהו: אני מרגיש שהיום אנחנו יכולים לסובב את הגלגל ואם הוא יסתובב לכיוון הלא נכון, יש איזה רגע שאפשר לסובב אותו בחזרה וזה הרגע.

בנימין נתניהו: לכן אני מודה לך ומודה למשפחות ולך.

בנימין נתניהו: אני יודע באיזה יגון וסבל אתם נמצאים כולכם.

בנימין נתניהו: לאבד בעל וילדים, זה כאב נורא.

בנימין נתניהו: אנחנו שותפים בהבעת תנחומים אבל גם ברצון העז לשנות את המציאות הזאת מן הקצה אל הקצה.

בנימין נתניהו: התחלנו להוכיח את זה בלוד וזה הוכח כבר בציבור היהודי.

בנימין נתניהו: הגיע הזמן שנרחיב את זה לכלל הציבור הערבי.

בנימין נתניהו: אני חושב שהישיבה הזאת היא מאוד מאוד חשובה.

בנימין נתניהו: אני עוד שומר לעצמי את הזכות לקיים אתכם ישיבות ושיחות נוספות לגבי השירות האזרחי.

בנימין נתניהו: אלה מונחים שהם טובים לכם ולכלל הציבור במדינת ישראל.

בנימין נתניהו: יהיו לנו עוד דברים נוספים.

בנימין נתניהו: הדלת פתוחה והרצון אמיתי, כפי שאמר יושב ראש הכנסת, לא לבוא כפטרונים אלא לבוא כאנשים שרואים בשילוב ובשוויוניות של הזכויות והזכות לחיות, לחיות בביטחון, לחיות ללא מורא, לחיות ללא פחד ושילדים יצאו לרחוב ויישנו במיטה בבית ולא יהיה חשש שמישהו יבוא ויתקע להם כדור בראש או יתעמר בהם או בכם.

בנימין נתניהו: זה דבר נורא.

בנימין נתניהו: זאת זכות אלמנטארית וזאת חובתה של המדינה.

בנימין נתניהו: אני מבקש את עזרתכם במימוש.

בנימין נתניהו: לכן תודה רבה לכם.

אחמד טיבי: תודה רבה אדוני.

אחמד טיבי: אני מודה לראש הממשלה על שהקציב מזמנו.

אחמד טיבי: אנחנו נמשיך בדיוני הוועדה.

אחמד טיבי: אני רוצה לברך את שר החינוך גדעון סער על שהואיל להיענות לבקשה ולהגיע לדיון.

אחמד טיבי: בגלל אילוצי הזמן, ירשו לי חברי הכנסת לאפשר לשר החינוך לשאת את דבריו.

מגלי והבה: הערה.

מגלי והבה: היה חשוב שגם ראש הממשלה ישמע את חברי הוועדה בנושאים אליהם הוא התייחס כי המטרה היא לא לעשות הצגה טלוויזיונית.

אחמד טיבי: המפכ"ל נשאר.

אחמד טיבי: מטעמי פרוטוקול הוא יצא ללוות את השר אבל הוא חוזר.

אחמד טיבי: יושב ראש הכנסת נמצא כאן.

אחמד טיבי: מי כמוך יודע שלראש הממשלה יש סדר יום ואנחנו מודים לו על שהגיע.

אחמד טיבי: אדוני שר החינוך, בבקשה.

אחמד טיבי: נושא אלימות וחינוך, ערכים ובתי ספר הולכים ביחד וזה המקום לשמוע מה יש לשר החינוך לומר על כך.

גדעון סער: אדוני היושב ראש, אני קודם כל רוצה להודות לך על ההזמנה ולברך אותך על כך שהצלחת להביא לפחות חלק ניכר מהנהגת המדינה לוועדה בראשותך.

אחמד טיבי: כמו שאתה עשית בוועדה לקידום מעמד האישה.

גדעון סער: ברשותך אדוני היושב ראש, מאחר שהחובות הפרלמנטריות שלי כוללות עוד שתי הופעות עכשיו – גם בוועדת הכספים וגם בוועדת החינוך ושתיהן הופעות מאוד חשובות שנוגעות ליישום חינוך חינם לגילאי שלוש-ארבע – אני רוצה להתייחס בתמצית לנושא הזה.

גדעון סער: קודם כל, האלימות היא בעיה בחברה הישראלית בכלל והיא בעיה יותר קשה במגזר הערבי.

גדעון סער: אנחנו גם רואים את ההיבטים של זה במערכת החינוך.

גדעון סער: אני היום יכול לומר, אחרי קרוב לשלוש שנים בתפקיד, בצורה ברורה ועל סמך נתונים – ואם תהיה לנו ישיבה יותר מעמיקה, נוכל להציג אותם בצורה יותר מפורטת, או אנשי משרדי יעשו זאת – שחל שיפור משמעותי בהישגים של התלמידים – בעיקר התלמידות, אבל גם התלמידים – במגזר הערבי.

גדעון סער: זה בלט מאוד במבחני המיצב האחרונים כי כאן היה לא רק שיפור עם שיפור מקביל בקרב דוברי העברית אלא פעם ראשונה היה צמצום פערים.

גדעון סער: תמיד זה היה מקביל באופן שהפער נשמר, אבל כאן היה צמצום.

גדעון סער: אני יכול גם לדבר היום על שיפור באקלים הבית ספרי והנתונים של אלימות בתוך מערכת החינוך.

גדעון סער: שני הדברים האלה לפי דעתי הם תוצאה, בין היתר, של הצבת יעדים ברורים ותוכניות עבודה.

גדעון סער: אנחנו ראינו לנכון להתמודד עם ממדים שלא התמודדו אתם בעבר ועשינו כמה דברים.

גדעון סער: ראשית, מהלך שאני רואה בו מהלך היסטורי כי הוא מצביע על גישה שוויונית של הכנסת האבטחה לבתי הספר במגזר הערבי.

גדעון סער: עד החלטת הממשלה מלפני מספר חודשים הקריטריון היחידי היה חשיפה לאיום פח"ע וכתוצאה מכך עיקר בתי הספר במגזר הלא יהודי לא היו מאובטחים.

גדעון סער: אנחנו ביחד עם המשרד לביטחון פנים ומשטרת ישראל ראינו את החשיבות של ממדים נוספים כמו סדר ציבורי, זליגה של אלמנטים עבריינים, בריוניים, קיצוניים לתוך בתי הספר באין מפריע, באין אבטחה ולפעמים גם בהיעדר גדרות או חיץ בין בית הספר לשטח האורבני או הכפרי מסביבו.

גדעון סער: בחודש שעבר התחלנו במהלך ארבע-שנתי להכנסת אבטחה בבתי הספר במגזר הערבי.

גדעון סער: ההקצאה התקציבית לכך היא שלושים מיליון שקלים.

גדעון סער: אנחנו מתחילים בעל יסודי.

גדעון סער: אני יכול לומר היום שבמחוז ירושלים, במחוז מרכז, דהיינו, רשויות המשולש, מאה אחוזים הצבה על פי התוכנית.

גדעון סער: יש לנו בעיה במחוז צפון וביחד עם המשרד לביטחון פנים והמשטרה אנחנו צריכים לראות איך אנחנו פותרים ומתמודדים אתה.

גדעון סער: מבחינתנו בוצעו כל ההכנות לקליטה של השומרים.

גדעון סער: יש לנו קושי עם הרשויות המקומיות באזור הצפון.

גדעון סער: הדבר הזה הוא נדבך מאוד מאוד חשוב והוא בא להגן על המוגנות של התלמידים ועל האקלים הבית ספרי.

גדעון סער: נקודה שנייה שאני רואה בה נקודה מאוד מהותית והיא מעבר למאמצים.

גדעון סער: באמת, נמצאים כאן אנשי המקצוע מהשירות הפסיכולוגי וגם ממינהל חברה ונוער והם יוכלו לתאר את המהלכים שבוצעו בתוך בתי הספר במגזר הערבי שבעיקרם הם על בסיס אותם עקרונות שבוצעו בקרב בתי הספר דוברי העברית.

גדעון סער: אני רואה חשיבות מיוחדת לחזק את נושא החינוך הבלתי פורמאלי במגזר הערבי שהתשתית שלו היא חלשה במיוחד.

גדעון סער: בהרבה מאוד מקומות היא נחסמת מראש למשל משום שיש כללים מסוימים של מצ'ינג שרשויות חלשות לא יכולות לחדור או שמתנ"סים נסגרים ולא יכולים לקבל מענה.

גדעון סער: אנחנו נציג במהלך החודש הקרוב תוכנית מאוד רחבה שהיא בהמשך להחלטת הממשלה מה-8 בינואר שאימצה את מסקנות פרק החינוך בוועדת טרכטנברג להעצמת פעילות תנועות הנוער כאשר הדגש הוא איך להרחיב את פעילות תנועות הנוער בקרב שכבות חלשות יותר מבחינה סוציו אקונומית כי נכון להיום אנחנו יודעים מהמחקר שההשתתפות בפעילות של תנועות נוער בישראל היא של שכבות בינוניות ומעלה.

גדעון סער: זה דבר שבו אני מאמין בכסף לא גדול אפשר לעשות שינויים גדולים מאוד.

גדעון סער: אנחנו יודעים שהיכן שיש תנועות נוער והיכן שיש פעילות בתנועות הנוער, יש פחות אלימות, יש פחות שוטטות, יש פחות תופעות של אלכוהול וסמים, יש יותר תפיסה שלא רואה רק את הפרט אלא רואה גם את החברה ואת האחריות החברתית.

גדעון סער: בתוך התוכנית הזאת בהחלט תהיה התייחסות למגזר הלא יהודי ולצרכים שלו.

גדעון סער: בעיקרון היא תהיה מוכוונת פריפריה חברתית וגיאוגרפית.

גדעון סער: אני רוצה לציין שהכנסת הזאת אישרה לפני פחות משנה את החוק שאני יזמתי לרכזי יחידות נוער ברשויות המקומיות, דבר שאפשר לתקנן, בעיקר ברשויות המקומיות החלשות, רכזי יחידות נוער שירכזו את הפעילות של החינוך הבלתי פורמאלי על פי שונות סוציו אקונומית.

גדעון סער: זאת אומרת, ההשתתפות שלנו היא בעיקר לרשויות החלשות ובמידה פחותה מזה לרשויות בינוניות.

גדעון סער: הדבר הזה גם נועד לתת מענה ואני יודע שהיום יוצאים מכרזים ברשויות המקומיות במגזר הערבי לאיוש אותן משרות שאמורות לרכז לא את החינוך הפורמאלי אלא את הפעילות שהיא מעבר לשעות בית הספר.

גדעון סער: כמובן יש הרבה מאוד פעילות שאני לא רוצה לפרט אותה כי היא כמו רשימת מכולת שתמיד מכינים לי מה עשינו בנושא של חממות לימודיות, קידום נוער ותוכניות של התנדבות וכדומה.

גדעון סער: אני מנסה לדבר ברמת העקרונות.

גדעון סער: לפני שאני נאלץ לעבור לוועדת הכספים אני רוצה לומר דבר אחד עקרוני.

גדעון סער: אני בן אדם שמאמין בשוויון ואני מתרכז בעצם בכל המגזרים באוכלוסייה במתן מענים.

גדעון סער: עשינו שינויים מאוד משמעותיים במערכת בדברים כמו דרכי קבלת מורים ודברים אחרים.

גדעון סער: אני חושב שהיום – ואני אומר את זה בעיקר לאנשי הציבור מהמגזר הערבי, לחברי הכנסת, לראשי הרשויות המקומיות ואני אומר את זה גם לחבריי היהודים – השאלה האמיתית היא אינטגרציה או חלופה לאינטגרציה.

גדעון סער: הדילמה העומדת בפני הערבים היא אינטגרציה או בדלנות.

גדעון סער: הבדלנות מסוכנת מאוד והיא גם גורמת לחלק ניכר מהבעיות.

גדעון סער: המשמעות של האינטגרציה היא גם נוכחות משטרתית וגם יכולת לתת מענים בכל הדברים שהמדינה צריכה לתת מענים.

גדעון סער: זה מחייב הבנה של הצומת אליו הגענו.

גדעון סער: מבחינת הראייה שלנו, אני אומר שמי שמשתייך לרוב, הרוב היהודי, האלטרנטיבה היא בין אינטגרציה או ניכור.

גדעון סער: אנחנו צריכים להבין שאם אנחנו לא נחתור לאינטגרציה, יתפתחו תופעות של ניכור והניכור יוביל לדברים לא טובים.

גדעון סער: אנחנו עדיין במצב שאנחנו יכולים לתקן.

גדעון סער: אני מבין את האחריות של המערכת שאני עומד בראשה ליכולת לתקן ולשנות אבל אני חושב שגם אנשי הציבור במגזר הערבי, הגיע הזמן לפי דעתי להתעמת עם הדברים כמות שהם ולראות את האתגר של האינטגרציה בצורה אמיתית.

גדעון סער: בסופו של דבר כמובן שכולם ייפגעו.

גדעון סער: אני תמיד אומר שזה לא שאם למישהו יהיה רע, לאחרים יהיה טוב.

גדעון סער: אם למישהו רע, לכולם יהיה רע.

גדעון סער: בסופו של דבר ההפך מאינטגרציה, התרחקות מהחברה, היא פוגעת בציבור הערבי וכל אחד בתחום האחריות שלו צריך לעשות את המרב שהוא יכול כדי לקדם את זה.

גדעון סער: אני מתנצל אדוני היושב ראש.

גדעון סער: שזה לא ייחסר לי לחוסר נימוס אבל תבינו שאם אני לא אגיע לחבר הכנסת גפני, זאת בעיה ושנית, אני צריך להוציא מהישיבה 1,3 מיליארד שקלים לטובת בינוי של גנים לגילאי שלוש-ארבע.

גדעון סער: אם כן, זה לא עניין של חוסר נימוס, אלא כמו שאומרים, אין דבר העומד בפני ההכרח.

אחמד טיבי: תודה רבה לשר החנוך.

אחמד טיבי: אני רוצה לאפשר לחברי הכנסת ואחר כך לנציגי החברה האזרחית ודוברים אחרים.

אחמד טיבי: חבר הכנסת מגלי והבה.

מגלי והבה: תודה אדוני היושב ראש.

מגלי והבה: אני רוצה לברך על הדיון.

מגלי והבה: מטרידות אותי שלוש סוגיות וטוב שהמפכ"ל נמצא למרות שחבל שהשר לא נמצא.

מגלי והבה: בנושא האלימות שמענו את הנתונים ושמענו את ההתייחסויות.

מגלי והבה: יש בעיה שמטרידה את כל מי שגר במדינה אבל במיוחד את אלה שגרים ברדיוס שנקרא ראמה, פקיעין והאזור הזה של בית ג'אן.

מגלי והבה: אדוני המפכ"ל, עד עכשיו נרצחו קרוב ל-21 אנשים והאחרון ביניהם נרצח לפני שבועיים.

מגלי והבה: במשך השבועיים האלה, כולל הזמן שעבר בעשר השנים האחרונות, לא פוענח ולו רצח אחד.

מגלי והבה: אני אומר לעצמי שאני לא מאמין שמשטרת ישראל עם כל היכולות שלה לא מצליחה לפענח ולו רצח אחד מתוך אותם 21 רציחות.

מגלי והבה: בחלק מהמקרים נרצחו צעירים, חלק מהמקרים קרו באמצע היום.

המפכ"ל יוחנן דנינו: אני לא יודע מהיכן אתה מביא את הנתון.

מגלי והבה: אני גר באזור.

מגלי והבה: כל אדם שנרצח, אני משתתף בהלוויה שלו.

המפכ"ל יוחנן דנינו: רמת הפענוח היא נמוכה, אבל לומר שלא פוענח ולו רצח אחד, זה לא.

מגלי והבה: אני מוכן לשמוע ממך על פענוח רצח אחד מתוך הרשימה.

המפכ"ל יוחנן דנינו: אני לא יודע מה הרשימה שאתה מחזיק.

מגלי והבה: סלח לי, קודם כל תקשיב לסוף דבריי.

מגלי והבה: כאן אנחנו אומרים אתה דברים ואתה אחר כך תענה עליהם.

מגלי והבה: אני אומר לך שברדיוס של בית ג'אן, פקיעין והסביבה נרצחו 21 אנשים ואני יכול לתת לך את השמות והגילאים.

מגלי והבה: תראה לי מקרה רצח אחד שפוענח ושהביאו את הפושע או את האשם לדין.

מגלי והבה: נמצא כאן ראש מועצת דיר אל אסאד והוא יכול לאשר את הדברים שאני אומר כי אנחנו מדברים עליהם.

מגלי והבה: נמצאים גם חברי כנסת שהיו מעורבים בכך.

מגלי והבה: דרך אגב, שאלנו מספר פעמים את השר מעל במת הכנסת אבל נכון לרגע זה עובדתית – וכמו שאמר ראש הממשלה, עם עובדות לא מתווכחים – לא קיבלנו תשובה.

מגלי והבה: אתה איש החוק כאן, תן לנו פענוח של רצח אחד.

מגלי והבה: זה דבר שאני חושב שמגיע לנו כנבחרי ציבור.

ראובן ריבלין: חבר הכנסת מגלי והבה, אתה תיתן לו את 21 השמות של הקורבנות והוא יאמר לך אם רצח של אחד מהם פוענח.

מגלי והבה: בסדר גמור.

מגלי והבה: אני מצפה שיהיה פענוח.

ראובן ריבלין: ודאי היו פענוחים.

ראובן ריבלין: אתה טוען שלגבי 21 המקרים עליהם אתה מדבר, לא היו פענוחים.

מגלי והבה: לא היו פענוחים.

ראובן ריבלין: תעביר לו את הרשימה.

מגלי והבה: יש דבר שני שלא פחות מטריד אותי.

מגלי והבה: יש את האלימות עליה שאלת ואותה הצגנו גם מעל במת הכנסת והיא מתבטאת בכך שהולכים והורסים דיר של חיות.

מגלי והבה: לפעמים הורסים בתים, אבל זאת סוגיה אחרת.

מגלי והבה: להרוס דיר של חיות, להגיע עם כוחות משטרתיים, עם ציוד ואמצעים כאילו הם הולכים לכבוש יעד מבוצר.

מגלי והבה: החמור מכך שהם מפעילים אלימות כלפי החיות.

מגלי והבה: זאת אומרת, היו חיות שנהרגו בתוך הדיר הזה.

מגלי והבה: זאת אלימות משטרתית.

מגלי והבה: אני לא רוצה להרחיב את הדיבור על האלימות כלפי האזרחים ואת זה אעשה פעם אחרת.

מגלי והבה: הסוגיה השלישית שמטרידה אותי אדוני היושב ראש והיא מופנית לא אל אנשי המדים אלא אלינו כנבחרי ציבור ובעיקר לממשלה.

מגלי והבה: שר הפנים התחייב מעל במת הכנסת שהוא לא יורה או לא יפעל להריסת בתים שהם חלק מתוכנית מתאר מתוכננת או שהם בהפקדה או שתאושר בעתיד.

מגלי והבה: חבל שראש הממשלה לא כאן כי שר המשפטים אומר ועושה דברים אחרים.

מגלי והבה: אחד המקרים שמטריד אותי הוא שני צווים שהגיעו לירכא.

מגלי והבה: אותה סוגיה עליה התרענו בכנסת לפני שבועיים וקיבלנו תשובות ברורות.

מגלי והבה: אם הפרוטוקול וההתחייבות לכנסת היא לא התחייבות שלטונית, אולי צריך לחשוב איך אנחנו נתייחס לבית הזה.

מגלי והבה: אני אומר שהיום הגיעו שני צווים.

מגלי והבה: המשטרה עושה את תפקידה אבל שיחליטו אם שר הפנים הוא זה שקובע את המדיניות או שר המשפטים הוא זה שצריך לאכוף את מדיניות הממשלה.

מגלי והבה: זאת סוגיה שהיא לא מופנית בעיקר למפכ"ל אבל אני אומר אותה לפרוטוקול וגם רוצה שהדברים יגיעו אל ראש הממשלה כי אנחנו צריכים לקבל תשובות על שלושת הסוגיות שהעליתי.

אחמד טיבי: תודה רבה.

אחמד טיבי: חבר הכנסת מוחמד ברכה.

מוחמד ברכה: אני מברך על קיום הדיון ועל ההשתתפות החשובה של ראש הממשלה, של השרים וכבוד יושב ראש הכנסת.

מוחמד ברכה: האמת היא שיש הרבה דברים לומר כאן אבל היריעה קצרה מבחינת הזמן ומבחינת היכולת לקלוט את הדברים.

מוחמד ברכה: אני רוצה לדבר נקודתית על כמה דברים שעלו.

מוחמד ברכה: אני מבין את שר החינוך שיצא למשימה חשובה.

מוחמד ברכה: הייתי אמור לפגוש בו בוועדת החינוך אבל אני לא אהיה כי אהיה במקום אחר מטעם יושב ראש הכנסת.

מוחמד ברכה: לדעתי יש שתי משימות אותן יש להציב למשרד החינוך ואלה משימות דחופות.

מוחמד ברכה: לא שאלה המשימות היחידות אלא אלה שתי משימות דחופות.

מוחמד ברכה: הדבר הראשון הוא לקיים דיון או מחקר של שלושה עד שישה חודשים כדי לראות כמה המדינה משקיעה בתלמיד הערבי לעומת מה שהיא משקיעה בתלמיד היהודי.

מוחמד ברכה: הנתונים של הלשכה המרכזית לסטטיסטיקה זועקים לשמים.

מוחמד ברכה: מה שמושקע בתלמיד הערבי הוא כרבע מההשקעה שמושקעת בתלמיד היהודי.

מוחמד ברכה: שתתקבל החלטה אסטרטגית במשרד החינוך שההשקעה תהיה שווה.

מוחמד ברכה: לא להוריד אצל היהודים אלא להעלות אצל הערבים.

מוחמד ברכה: זאת משימה אחת שלדעתי היא מפתח לכל הדברים.

מוחמד ברכה: המשימה השנייה היא שאחרי שהסתיימה תוכנית החומש לבינוי בשנה שעברה, אנחנו עוד לא יודעים מה הם מאפייניה של תוכנית הבינוי בבתי הספר כדי לסגור את המחסור בכיתות לימוד.

מוחמד ברכה: אנחנו רוצים תוכנית שיכלה להשתרע על עוד חמש שנים, אפילו על עוד שבע שנים, אבל שנדע שבסוף לא יהיה מחסור בכיתות לימוד.

מוחמד ברכה: אני יודע שעכשיו שר החינוך דואג לתקציבים ולמקומות ליישום החוק לגילאי שלוש-ארבע, אבל צריך לדאוג בעיקר כדי ליישם את חוק חינוך חובה במגזר הערבי שלכל תלמיד יהיה כיסא ושולחן.

מוחמד ברכה: אם משרד החינוך ילך בשתי הסוגיות האלה – ויש עוד רבות, גם מבחינה פדגוגית, תכנים וכולי – אני חושב שנוכל לומר שהממשלה מתחילה לסגור את הפער.

מוחמד ברכה: טיפול בחינוך, בסופו של דבר הוא טיפול באלימות.

מוחמד ברכה: אני גם מזהה בעיה רצינית, אדוני המפכ"ל, בעניין של האכיפה.

מוחמד ברכה: אני מציע לכם לקחת פרויקט אחד ותקציבו לו שנה, כמה זמן שאתם יכולים מבחינה מבצעית, והפרויקט יהיה איסוף הנשק.

מוחמד ברכה: איסוף הנשק בראש ובראשונה וזה לפני כל דבר אחר וזה כדי לעקור את הפוטנציאל של הפורענות.

מוחמד ברכה: לאחר מכן לטפל בנשק שברישיון.

מוחמד ברכה: הרי התירוץ ואחת הסיבות לכך שנותנים לאנשים נשק הוא כי הם מאוימים אבל כשאין נשק לא מורשה שמסתובב, מטבע הדברים האיומים ירדו.

מוחמד ברכה: צריך לטפל בנושא של הימצאות הנשק גם ברישיון.

מוחמד ברכה: לדעתי, אם מגיעים לזה, הפשיעה יכולה לרדת ואפשר לטפל בה באמצעים יותר קונבנציונאליים.

מוחמד ברכה: יש דבר נוסף שאני לא יכול להציע אותו לאף אחד מהיושבים כאן כי ראש הממשלה ושר האוצר לא נוכחים.

מוחמד ברכה: יש מחלוקת בינינו לבין הממשלה ולפחות אצלי זה בא לידי ביטוי בישיבה של ארבעים חתימות, לא האחרונה אלא לפני שנה, בהשתתפות ראש הממשלה עת דיברנו על התעסוקה.

מוחמד ברכה: ראש הממשלה אמר אז שהוא ילך לכיוון של הגברת התחבורה הציבורית ושיפורה, על מנת לאפשר ניידות של האנשים והגעה למקום העבודה ויקימו מעונות יום.

מוחמד ברכה: זה לעג לרש.

מוחמד ברכה: לא צריך לחפש איך לקחת את העובד הערבי או את העובד למפעל אלא איך להביא את המפעל למקום, במיוחד כאשר מדובר על אחוז של נשים בלתי מועסקות בשיעורים מבישים של קרוב לשמונים אחוזים, של 78 אחוזים.

מוחמד ברכה: שאף אחד לא יספר לי על מנטאליות.

מוחמד ברכה: אני לא רואה ולו אישה אחת שהיא אם לילדים שיכולה להיעדר מביתה עשר או 12 שעות כי היא צריכה לנסוע מחוץ לישוב, לעבוד שמונה או שבע שעות ולחזור הביתה.

מוחמד ברכה: זה דבר שקורה אבל בעיקרון הוא לא קורה לא אצל היהודיות ולא אצל הערביות.

מוחמד ברכה: לכן צריך לחשוב איך להביא את התעסוקה למקום המגורים.

מוחמד ברכה: המפתח לזה, אדוני היושב ראש חבר הכנסת ריבלין, הוא לקבל את הצעות החוק שכבר כמעט שמונה שנים אני מניח על שולחן הכנסת כאשר אחד השיקולים לקביעת אזורי עדיפות הוא המצב הסוציו אקונומי.

מוחמד ברכה: ממשלות ישראל לדורותיהן לא מקבלות את ההצעה הפשוטה הזאת.

מוחמד ברכה: כשבאים לקבוע אזור עדיפות, לקחת את השיקול הסוציו אקונומי.

מוחמד ברכה: אני יודע שלממשלות יש אג'נדה אידיאולוגית, יש מי שרוצה לתמוך בהתנחלויות וכולי.

מוחמד ברכה: אני יודע, אני לא תמים, אבל שלפחות הנושא הסוציו אקונומי ייקבע בחוק עם מפתח לקביעת אזור עדיפות.

מוחמד ברכה: כשיש אזורי עדיפות בישובים הערבים והם נקבעים כאזורי עדיפות, התעשיינים יבואו, ההון יבוא, ואז אפשר יהיה לקיים פרויקטים, להרחיב אזורי תעשייה ולייצר מקומות עבודה.

מוחמד ברכה: זה המפתח.

מוחמד ברכה: חינוך, אכיפה ותעסוקה, אלה שלושת המקורות על בסיסן אפשר לייבש את הביצה המסריחה הזו של אלימות גואה בקרב הישובים הערבים.

אחמד טיבי: תודה רבה חבר הכנסת מוחמד ברכה.

אחמד טיבי: לפני שאני מאפשר למפכ"ל, שגם הוא רוצה לצאת, אני רוצה לתת את רשות הדיבור לשתי משפחות שכולות ואחר כך לחברי כנסת.

אחמד טיבי: שייח' כאמל ריאן שבנו נרצח, בבקשה.

כאמל ריאן: תודה רבה.

כאמל ריאן: אני מודה לך אדוני היושב ראש על הדיון החשוב.

כאמל ריאן: אני מעריך מאוד את נוכחות ראש הממשלה, השרים והמפכ"ל.

כאמל ריאן: אני לא רוצה לדבר על התופעה, על המספרים, על הסטטיסטיקות ועל מה שנעשה אלא אני רוצה רק להדגיש שני היבטים.

כאמל ריאן: הבן שלי נרצח, אדוני המפכ"ל, לפני שלוש שנים, ארבעה ימים ושמונה שעות.

כאמל ריאן: ראש הממשלה אומר שהגיע הזמן שנתאבל, אבל הזמן לא עומד אלא הוא עובר והילדים שלנו נרצחים.

כאמל ריאן: מה שתעשו, לא תחזירו לי את הבן.

כאמל ריאן: אומר לך מה שהחלטתי לעשות על מנת לשמור על הבן שלך, על הבן שלו ועל הבן שלו.

כאמל ריאן: אני לא מאמין שיש אבא שעמד ליד הקבר של הבן שלו אחרי שטמנו אותו וכיסו אותו בעפר והצהיר מעל הקבר שהוא לא מאמין בנקמה.

כאמל ריאן: אפילו שאני מכיר את הרוצח, אין לי שום עניין.

כאמל ריאן: אנחנו במדינת חוק, אנחנו במדינה נאורה, אני מאמין במשטרה.

כאמל ריאן: כך אמרתי ליד הקבר של הבן שלי.

כאמל ריאן: כבר שלוש שנים אני מחכה למשטרת ישראל שתמנע מהרוצח שרצח את בני מלרצוח אחרים.

כאמל ריאן: זאת השאיפה שלי.

כאמל ריאן: אתם לא תחזירו לי את הבן שלי.

כאמל ריאן: אני לא רוצה שבנים אחרים יירצחו.

כאמל ריאן: לכן הקמתי מרכז מיוחד למלחמה באלימות ובפשיעה.

כאמל ריאן: אנחנו עובדים עם האימאמים, עם הקאדים, עם אנשי חינוך, עם משרד התרבות וכמעט עם כל המשרדים.

כאמל ריאן: לך אני רוצה לומר אדוני המפכ"ל שכמעט הגוף היחידי שאנחנו לא מצליחים למצוא משוואה לעבוד ביחד אתו, זאת המשטרה.

כאמל ריאן: מה אנחנו צריכים לעשות על מנת שהמשטרה תהיה נוכחת בזירה של הפשע?

כאמל ריאן: אנחנו יודעים היום היכן זירות הפשע.

כאמל ריאן: אנחנו רודפים אחרי המשטרה כדי שתהיה נוכחת.

כאמל ריאן: כל הזמן אומרים שאנחנו כאילו דוחים את המשטרה, אבל זה לא נכון.

כאמל ריאן: המשטרה מוזמנת בכל עת ובכל רגע לישובים שלנו כי אחרת, אם המשטרה לא תפעל, תהיה במקומי, תהיה במקום משפחתי, תהיה במקום מכריי, מה יעשו?

כאמל ריאן: נכון, אני הצהרתי שאני לא מאמין מתוך אמונה בנקמה.

כאמל ריאן: הפתרון היחידי שהרוצח שרצח את הבן שלי הוא שהוא יהיה אחרי סורג ובריח ולא יסתובב על מנת להרוג עוד אנשים.

כאמל ריאן: בוודאי כל העבודה והעשייה מסביב חשובה מאוד.

כאמל ריאן: החינוך, הרווחה, התשתיות וכולי, אבל בלי אכיפה בתוך הישובים - אנחנו מאוימים.

כאמל ריאן: תבינו אותנו.

כאמל ריאן: אין לי להוסיף יותר על מה שאמרה פיהם.

כאמל ריאן: לא רק המשפחות מאוימות אלא היום החברה כולה מאוימת.

כאמל ריאן: לכן אני מצפה מהמשטרה שהיא תיתן לנו את התשובות.

כאמל ריאן: אני לא רוצה לספור עוד שנים, עוד ימים ועוד דקות לרצח בני כל עוד הרוצח מסתובב.

אחמד טיבי: תודה רבה.

אחמד טיבי: דבריך יצאו מהלב ונגעו ללב.

אחמד טיבי: עלה באהר, האימא של הצעירה עלה באהר מחיפה שנרצחה בלוד.

אחמד טיבי: אני אתרגם את הדברים.

עלה באהר: עברה שנה מאז נרצחה הבת שלי ואין סימן מהמשטרה.

עלה באהר: פיהם ארבעה חודשים אצל השכנים ואילו אני כבר שנה אצל ההורים.

עלה באהר: גם אני חוששת ואין לי ביטחון ללכת ברחוב כי הוא אולי ירצח גם אותי.

עלה באהר: אנחנו מחפשים רק צדק.

אחמד טיבי: תודה.

אחמד טיבי: אחמד מחמיד, אביה של עמל מחמיד שנרצחה, בבקשה.

אחמד מחמיד: שלום לכולם.

אחמד מחמיד: אדוני מפכ"ל המשטרה, הבת שלי נרצחה לפני שש שנים באום אל פאחם.

אחמד מחמיד: אדם רעול פנים נכנס ורצח אותה.

אחמד מחמיד: לא היא הייתה המטרה אלא המטרה הייתה מישהי אחרת אבל זה לא משנה.

אחמד מחמיד: היא הייתה תלמידה באוניברסיטה העברית, שנה שנייה עבודה סוציאלית.

אחמד מחמיד: אנחנו כבר שש שנים מחכים לפענוח הרצח הזה.

אחמד מחמיד: לצערי הרב מתחלפים מפקדי מחוז ומפקדי מרחב וכולם מבטיחים אבל לא קורה דבר.

אחמד מחמיד: היה יעקב זיגדון, אחריו בא מישהו אחר, אחריו בא מישהו אחר, כולם מבטיחים אבל אף אחד לא מקיים.

אחמד מחמיד: לאחרונה פיצלתם את המחוזות ואת אום אל פאחם העברתם למחוז חוף.

אחמד מחמיד: יפה מאוד, כל הכבוד, אבל התיק של הבת שלי הועבר למחוז חוף.

אחמד מחמיד: התיק נמצא שם כבר שישה חודשים.

אחמד מחמיד: אתה חושב שמישהו הרים אלי טלפון ולומר לי שהתיק של הבת שלי שם ושאבוא לשבת, לדבר ולראות מה קרה?

אחמד מחמיד: שום דבר.

אחמד מחמיד: לפני חודש שלחתי פקס למר חגי דותן אבל עד היום לא קיבלתי תשובה ואפילו לא קיבלתי אישור האומר שהפקס שלי התקבל ושיקיימו אתי ישיבה בעוד חודש או אפילו בעוד שנה.

אחמד מחמיד: אין כל התייחסות.

אחמד מחמיד: הרוצח מסתובב.

אחמד מחמיד: אין אצלנו ביטחון אישי.

אחמד מחמיד: אתם אומרים שיש ניידות משטרה, אבל אני מזמין אותך לאום אל פאחם ותראה מה קורה.

אחמד מחמיד: תראה לי ניידת משטרה אחת שמסתובבת אום אל פאחם.

אחמד מחמיד: יכול להיות שהיא מסתובבת, אבל היא מסתובבת כדי לרשום דוחות ופקודות מעצר.

אחמד מחמיד: אין נוכחות ניידות באום אל פאחם.

אחמד מחמיד: אתה מוזמן לראות את זה.

אחמד מחמיד: תודה רבה.

ראובן ריבלין: אני מתנצל.

ראובן ריבלין: אני חייב ללכת לנשיאות עם חבר הכנסת ברכה.

אחמד טיבי: אני מודה לך מקרב לב וגם לחבר הכנסת ברכה.

אחמד טיבי: הרשות ניתנת.

אחמד טיבי: יש לנו עוד חוב לכמה דוברים אבל המפכ"ל מבקש להתייחס.

מוחמד ברכה: משפט למפכ"ל לפני שאני יוצא.

מוחמד ברכה: סיפור.

מוחמד ברכה: לפני כמה חודשים נרצחו שלושה אנשים בג'אן.

מוחמד ברכה: אחד האנשים אמר שתקפו את הבית שלו, איימו עליו וניסו לחסל אותו.

מוחמד ברכה: אמרתי לו שילך למשטרה אבל הוא שאל מה פתאום הוא ילך למשטרה.

מוחמד ברכה: אמרתי לו שאם הוא לא הולך, מה הוא כן עשה?

מוחמד ברכה: הוא אמר לי שהוא הלך למשפחת הפשע האחרת כדי לומר לה שהם יטפלו.

מוחמד ברכה: תראה איפה עומדת המשטרה.

מוחמד ברכה: זה מזוויע.

מוחמד ברכה: אתה רוצה לפתור בעיה באמצעות הבעיה עצמה וזה דבר נורא.

המפכ"ל יוחנן דנינו: חבל שאתה הולך כי הייתי רוצה שתשמע את הדברים.

המפכ"ל יוחנן דנינו: הדברים שאתה אומר כאן הם בדיוק הדברים בהם המשטרה בפיקודי הולכת להתרכז בשנים הקרובות.

המפכ"ל יוחנן דנינו: אני לא רוצה לדבר על העבר.

אחמד טיבי: אני ממש מודה לך על שאתה נשאר עד סוף הישיבה ומבקש שנשמע עוד כמה דוברים.

עיידה תומא: הרבה מהדוברים העלו את הנושאים עליהם חשוב לדבר, במיוחד בעניין אכיפת החוק ותפקוד המשטרה.

עיידה תומא: אני רוצה להזכיר כאן שמשנת 2007 ועד היום נרצחו 35 נשים ערביות.

עיידה תומא: הבעיה של לוד-רמלה היא בעיה שכבר דיברנו עליה ב"נשים נגד אלימות" לפני 14 שנים.

עיידה תומא: אני מאוד מפחדת שעשר שנים אחרי הישיבה היום, נבוא אחרי עשר שנים ונאמר שהתרענו ואמרנו.

עיידה תומא: אי אפשר להתייחס לנושא אלימות נגד נשים באותה מידה שמתייחסים לנושא האלימות.

עיידה תומא: אחרי כל רצח, נכון, יש משפחה ויש אדם או אישה שנרצחה, אבל הממד המגדרי באלימות כלפי נשים מביא צורך להתייחס לנושא בצורה אחרת.

עיידה תומא: רצח הנשים הערביות והאלימות כלפיהן וכלפי כל הנשים – הן נשים ערביות או לא – לא מפר את הסדר הכללי של החברה ולכן עוברים על זה בשתיקה.

עיידה תומא: כשנרצח בחור, כשנרצח צעיר, מזדעזעת כל החברה וכל החברה קמה.

עיידה תומא: לצערי עדיין כאשר נרצחת אישה או בחורה, יש מעין הצדקה ושתיקה אותה צריך לשבור וצריך לדבר עליה.

עיידה תומא: נכון שהרבה מוטל על כתפינו, אבל חורה לי מאוד כשאני יושבת כאן ושומעת שקושרים את הנושא של מאבק באלימות כאילו ניקח את זה בידיים.

עיידה תומא: אנחנו, הנשים בחברה הערבית, לקחנו את זה לידינו לפני עשרים שנים אבל המשטרה לא לקחה את זה לידיה.

עיידה תומא: משרד הרווחה לא לקח את זה לידיו.

עיידה תומא: אני מאוד מצטערת על כך.

עיידה תומא: אני מתפלאת על כך שאדוני מתפלא על כך שאומרים לו שהתיקים לא מפוענחים.

עיידה תומא: אני בטוחה שאדוני יודע טוב מאתנו כמה תיקים אצלו לא מפוענחים והם רבים מאוד, במיוחד במקרים של הנשים.

אחמד טיבי: תודה רבה.

סמאח: שלום, אני סמאח, מנהלת עמותת נעם, נשים ערביות במרכז.

סמאח: אני עובדת סוציאלית.

סמאח: אני יושבת ליד מרוא שבתה בת ה-19, סטודנטים לרפואה שנרצחה.

סמאח: זאת אישה שהגישה תלונה על הטרדה, על רדיפה, על איומים וממחוז חיפה זה עבר למחוז רמלה.

סמאח: בסופו של דבר ב-20 בינואר לפני שנה בדיוק הבת שלה נרצחה ברחוב כשירדה מהמונית בדרך לביקור אצל אחותה ברמלה.

סמאח: שום דבר לא התקדם בחקירה ואני אומרת את זה מעל הבמה הזאת.

סמאח: החוקרים אמרו לי אישית, וגם לה, שיש להם לא חוט אלא חבל עבה אבל היום אנחנו יודעים שהרוצח עדיין מסתובב משוחרר ואפילו חגג.

סמאח: כולם יודעים על מי להצביע אבל לא יודעים את מי לשים מאחורי הסורגים.

סמאח: גם שני השוטרים שלדעתנו התנהגו ברשלנות בנושא של התלונה שלה, גם הם לא הובאו לדין ולא שילמו את המחיר.

סמאח: המסר שאנחנו כחברה מעבירים והרשויות מעבירות לנשים הערביות הוא מאוד קשה.

סמאח: אנחנו יודעים שיש לנו אישה שנעדרת מלפני שבוע ואישה נוספת שנעדרת מאז שנתיים ואנחנו יודעים שהמשטרה אולי מצהירה שהיא עושה הכול כדי לחפש אותן, אבל לפני חודשיים נעדרה אישה ותוך 24 שעות היא נמצאה בסחנין.

סמאח: כשרציתי לברך את המשטרה על ההישג, אמרו לי שהאישה יהודיה ויש לה חבר ערבי ולכן היא נמצאה.

סמאח: אני רוצה לומר כאן שהמקרים האלה הם לא בדיחה.

סמאח: אלה נשים מאחוריהן עומדות משפחות שמשלמים את המחיר של רשלנות, של גזענות ושל אפליה.

סמאח: אמרה עיידה, אנחנו כנשים ערביות לוקחות את העניין הזה לידינו ואנחנו עושות הכול.

סמאח: יושב כאן אבא שהקים ארגון כדי לעשות את זה.

סמאח: היום בדרך לכאן קראתי בעיתון "הארץ" שהתפרסם דוח על כך שנשים ערביות מתלוננות ומבקשות עזרה, אבל לא למשטרה אלא לארגונים אחרים.

אחמד טיבי: תודה רבה.

אחמד טיבי: אני מברך את ראש מועצת כפר ברא שהגיע.

אחמד טיבי: מוחמד עמר, בבקשה.

חמד עמאר: אני רוצה לברך אותך על קיום הדיון.

חמד עמאר: אני לא רוצה לדבר על מספרים.

חמד עמאר: חברי חבר הכנסת מגלי והבה דיבר על מספרים ונקב במספר 21.

חמד עמאר: לי אין מספרים.

חמד עמאר: אני רוצה לומר לך שהיום ידוע שאתה יכול לרצוח בראמה ואף אחד לא יתפוס אותך.

חמד עמאר: אני נמצא בכנסת שלוש שנים והשתתפתי כבר בחמש-ששת הלוויות של נרצחים רק בראמה ולא ידוע לי על פענוח אחד.

חמד עמאר: אני תמיד שואל ואני אומר לך שאין פענוח.

חמד עמאר: לנושא הדיון היום, תעסוקה ואלימות.

חמד עמאר: היום במגזר הערבי ידוע שבחור בגיל 18 שסיים כיתה י"ב, לא יכול למצוא עבודה.

חמד עמאר: מה הוא עושה אחר הצהרים?

חמד עמאר: מה הוא עושה בבוקר?

חמד עמאר: אנחנו יודעים מה הוא עושה בלילה ולאן הוא הולך.

חמד עמאר: הוא הולך לאלימות ולסמים.

חמד עמאר: זה מה שקורה היום במגזר הערבי.

חמד עמאר: דיברו על הרצון לראות ניידת משטרה באום אל פאחם ואני אומר לך שאין אכיפה במגזר הערבי.

חמד עמאר: אין.

חמד עמאר: היום יכולים לעשות מה שרוצים בתוך המגזר הערבי ואף אחד לא יעשה אכיפה.

חמד עמאר: אם רוצים להרוס רפת, יכולים לגייס אלפי שוטרים.

חמד עמאר: בירכא, לא מאות שוטרים אלא אלפי שוטרים כדי להרוס רפת.

חמד עמאר: יש כוח משטרתי שיגיע לשם ואנחנו יודעים שאף אחד לא יהיה שם כי באו להרוס את המקום ביום גשום והמקום נמצא מחוץ לישוב ואף אחד לא יגיע לשם, אבל במקרה הזה יכולים לגייס את 1,500 השוטרים.

חמד עמאר: לעשות אכיפה כמו שצריך במגזר הערבי, אף אחד לא עושה את זה.

חמד עמאר: נוכח כאן שר החינוך ודיבר על החינוך הבלתי פורמאלי.

חמד עמאר: אין חינוך בלתי פורמאלי במגזר הלא יהודי.

חמד עמאר: אין תנועות נוער במגזר הלא יהודי.

חמד עמאר: יכול להיות שבמגזר הדרוזי יש תנועות נוער.

חמד עמאר: אני בעצמי יושב ראש תנועות נוער אבל אני יודע מה קורה במועצת תנועות הנוער.

חמד עמאר: אין תנועת נוער אחת במגזר הערבי.

חמד עמאר: השר יכול לבוא ולומר שמעלים את התקציבים אבל אין לי תנועה.

חמד עמאר: הוא יכול תקציבים כמה שהוא רוצה, אבל אין כלום.

חמד עמאר: דיברנו גם על המתנ"סים במגזר הדרוזי, אבל אותם סגרו כמעט בכל המקומות.

חמד עמאר: אין תקציב למתנ"סים.

חמד עמאר: לכן אדוני היושב ראש, תעסוקה אין, חינוך בלתי פורמאלי כמעט ואין, צעירים שמסיימים את הלימודים בית הספר אין להם להיכן ללכת אחרי שעות הלימודים.

חמד עמאר: יכול להיות שמכינים שיעורי בית, אם מכינים, אבל אחרי כן לאן ילכו?

חמד עמאר: אין להם מקום.

חמד עמאר: אני אומר שצריך טיפול שורש במגזר הערבי.

חמד עמאר: תודה רבה.

אחמד טיבי: תודה רבה.

אחמד טיבי: סוריל כראם.

סוריל כראם: אדוני המפכ"ל, המגזר הערבי חסר אונים.

סוריל כראם: אנחנו הגענו לכאן כדי להושיט יד.

סוריל כראם: אנחנו חלק אינטגרלי וחלק בלתי נפרד מהמדינה הזאת.

סוריל כראם: אם מדובר על אלימות כפולה אצלנו, זה אומר הרבה דברים אבל אחד הדברים שהוא אומר זה שאין טיפול אמיתי ונכון במגזר הערבי.

סוריל כראם: באנו לכאן כדי לתת.

סוריל כראם: אני מאוד שמח שמיגרנו את השוני בינינו דרך חבר הכנסת בן ארי שניסה לדבר על העניין המפריד בין האנשים כאן.

סוריל כראם: לא הגענו לכאן לדבר על העניין של המגזר הערבי והשירות האזרחי אלא הגענו לכאן לומר ולזעוק בפני כולכם שמצבנו במגזר קשה לאין שיעור.

סוריל כראם: אני חושב שסיהם והנכבד לידי ביטאו את זה מאוד יפה.

סוריל כראם: בזעקתם הם אמרו שאנחנו לא יכולים יותר וזה תפקידה של המדינה.

סוריל כראם: יש לי דוגמאות מאוד קצרות.

סוריל כראם: הגענו למצב כזה שאנחנו שומעים אצלנו ברדיו שאמס שאדם עולה לשידור ואומר שהוא מאוד מקווה שמי שרצח את הבחור היהודי במצרת עלית – רצח שאירע לפני שבועיים – יהיה ערבי כדי שיתפסו אותו וידעו היהודים שמה שקורה במגזר הערבי, יעבור גם למגזר היהודי.

סוריל כראם: אני אומר דברים מאוד קשים אב זה קורה.

סוריל כראם: אנחנו שומעים את הקולות האלו יום-יום.

סוריל כראם: אנחנו כמדיה מנסים לשקף את המציאות.

סוריל כראם: מה שקרה אתמול זה שמישהו נשפט.

סוריל כראם: הוא רצח?

סוריל כראם: הוא הרג?

סוריל כראם: אני לא מכיר את הסיפור אבל כל המשפחה הגיעה לשרוף את רדיו שאמס כי תפקידנו לפרסם.

סוריל כראם: יש היום במגזר הרגשה – וזה כבר מעבר להרגשה – שהמגזר הוא המחסן של הנשק של המגזר הכללי.

סוריל כראם: כנראה שיהודים לא יודעים להחביא נשק והם עושים זאת אצל הערבים.

סוריל כראם: הכפרים מלאים בנשק והוא של אחרים.

סוריל כראם: תודה רבה.

אחמד טיבי: תודה רבה.

אחמד טיבי: נסר סנאללה, ראש מועצת דיר אל אסד.

נסר סנאללה: צהרים טובים.

נסר סנאללה: אני מברך על המפגש הזה ומודה לחבר הכנסת טיבי ולכל אלה שהשתתפו בו.

נסר סנאללה: עצם ההשתתפות הזאת של ראש הממשלה, השרים, חברי הכנסת, ראשי הרשויות וציבור רחב מראה על חשיבות הנושא.

נסר סנאללה: הלוואי שהדבר הזה היה נעשה לפני שנתיים ושלוש כי אז אולי היינו מתקדמים יותר, אבל כפי שאומרים, טוב מאוחר מאשר אף פעם.

נסר סנאללה: בנושא של האלימות, אני מסכים עם כל הדברים שנאמרו כאן.

נסר סנאללה: התחושות אצל האנשים הרבה יותר קשות מכפי שנאמר כאן.

נסר סנאללה: לפני חמש-שש שנים חווינו את זה בדיר אל אסד כאשר לא היה לילה אחד בו לא היו שתיים או שלוש הצתות של רכבים, מטען, רימון רסס וכולי.

נסר סנאללה: חמש-שש שנים סבלנו מהתופעות האלה, אבל היום זה קיים פחות.

נסר סנאללה: השר התאחר אצלי לפני שנה ודיברנו על כך בפני קהל רחב של מאות אנשים ומכובדים מהכפר.

נסר סנאללה: אמרתי שהמצב הזה, מקווים שהוא יימשך אבל צריך לשמר אותו באמצעים.

נסר סנאללה: זה כמו אש שכל רגע עלולה להתפרץ.

נסר סנאללה: אם אנחנו לא ממשיכים בשיתוף הפעולה של המשטרה, הקהילה, המכובדים ונוקטים ביחד בכל האמצעים האלה, זה בכל רגע עלול להתפרץ שוב.

נסר סנאללה: אני חושב שכדי לשמר את המצב ולפענח מקרי רצח ומקרי אלימות בכלל, זה צריך להיעשות בשתי דרכים כאשר הדרך הראשונה היא מניעה, דבר האומר נוכחות יתר של אנשי משטרה וסיורים בישובים הערביים, במיוחד בשעות הלא שגרתיות, בשעות הלילה.

נסר סנאללה: הדרך השנייה היא באמצעים.

נסר סנאללה: באמצעים אובייקטיביים, בין אם פרויקט עיר ללא אלימות, חינוך וכולי.

נסר סנאללה: כשנלחמתי בתופעה הזאת בישוב שלי, הייתי מאוים בדרגה שש.

נסר סנאללה: נכון שהקצו לי תקציב של 230 אלף שקלים לאבטחה וביטחון, אבל סירבתי לנצל אותו ולא קיבלתי אגורה אחת אלא ביקשתי להעביר את הסכום – מאחר שהישוב שלי לא נכלל בפרויקט עיר ללא אלימות – ולנצל אותו למצלמות בכפר אבל זה לא התקבל.

נסר סנאללה: אני חושב שצריך להכניס את הישובים לתוכניות השונות ולא לסמוך על המודיעין האישי.

נסר סנאללה: האנשים באים ומתלוננים אבל עושים זאת באופן אנונימי.

נסר סנאללה: הם לא רוצים להיחשף ואני מבין אותם.

נסר סנאללה: צריך רק ראיות אובייקטיביות שיכולות להביא לדברים האלה – מצלמות, עיר ללא אלימות ועוד אמצעים כפי שעשו במאגרי DNA.

נסר סנאללה: זאת הדרך היחידה.

נסר סנאללה: ראיות אובייקטיביות ולא מודיעין.

אחמד טיבי: תודה רבה.

אחמד טיבי: משפט אחרון לנציג מועצת התלמידים באום אל פאחם.

אחמד טיבי: אני אתרגם את דבריו.

קריאה: תמיד יש קצין מהמשטרה שמתמנה.

קריאה: יש הרבה פשעים שלא מפוענחים אבל אחר כך הוא מקבל קידום.

אחמד טיבי: תודה רבה.

ת'אבת אבו ראס: שלום לכולם.

ת'אבת אבו ראס: אני מודה לך על האסיפה הזאת ותודה למשתתפים.

ת'אבת אבו ראס: דיברו על כל הנושאים אבל אני חוזר ומדגיש נושא של איסוף נשק.

ת'אבת אבו ראס: השר אמר שיש נשק ברוב הבתים אבל הוא טעה.

ת'אבת אבו ראס: אני מדבר על הכפר שלי.

ת'אבת אבו ראס: יש נשק בכל בית והסיבה היחידה היא הירי המתמשך, ההורגים והפצועים שהיו לפני כן דבר שהציב משימה אחת בפני התושבים והיא שאין ביטחון אישי.

ת'אבת אבו ראס: אני רוצה שיהיה לי בטחון אישי כי המשטרה לא מאבטחת אותי וגם לא המדינה.

ת'אבת אבו ראס: לכן אני קונה כלי ירי.

ת'אבת אבו ראס: אמרו כאן שיש טילי לאו.

ת'אבת אבו ראס: אצלי בכפר יש מה שנקרא צעצוע וזה אקדח.

ת'אבת אבו ראס: היום זה צעצוע בידי הילדים.

ת'אבת אבו ראס: זה דבר שאולי הוא מצחיק, אבל הוא מכאיב.

ת'אבת אבו ראס: המשימה היחידה שלכם היא לאסוף את הנשק דבר שיביא לפתרון הבעיה.

ת'אבת אבו ראס: אם הנשק יישאר בידי הילדים ובידי הצעירים, לא יהיה פתרון.

ת'אבת אבו ראס: עלוט הוא ישוב בו חמישים אחוזים מהאוכלוסייה הם מתחת לגיל 18 וזאת עבודה טובה וקשה לטפל בצעירים האלה.

אחמד טיבי: אני מודה לך.

אחמד טיבי: אדוני המפכ"ל, אני מודה לך על סבלנותך.

אחמד טיבי: בבקשה, הבמה שלך.

המפכ"ל יוחנן דנינו: תודה רבה.

המפכ"ל יוחנן דנינו: מכובדי היושב ראש, אני מברך על הדיון ועל היוזמה הזאת.

המפכ"ל יוחנן דנינו: אני חושב שבצדק אמרתם שזאת בעיה שמלווה אותנו שנים.

המפכ"ל יוחנן דנינו: זאת בעיה לא מקומית ולא בעיה מגזרית אלא בעיניי זאת בעיה לאומית וכך אנחנו רואים אותה.

המפכ"ל יוחנן דנינו: אני גם יודע שחבר הכנסת אחמד טיבי מלווה אותה לאורך השנים.

המפכ"ל יוחנן דנינו: אני מכיר מזה עשרות שנים, מתחילת דרכי במשטרה, כבר אז נפגשנו על הרקע הזה.

אחמד טיבי: בהרצאה בנתניה.

המפכ"ל יוחנן דנינו: נכון.

המפכ"ל יוחנן דנינו: בהרצאה בנתניה.

המפכ"ל יוחנן דנינו: בגלל חשיבות הנושא, הזזתי את ישיבת סגל הפיקוד של המשטרה שבדרך כלל מתקיימת ביום שני בשעה קבועה וכך זה מאז קום המדינה.

המפכ"ל יוחנן דנינו: הזזתי את הישיבה כי אני חושב שהנושא זה הוא נושא מרכזי, הוא נושא חשוב, הוא נושא שאנחנו במשטרה שמנו אותו במרכז העשייה.

המפכ"ל יוחנן דנינו: קל לי מאוד להתחבר לדברים שנאמרו כאן.

המפכ"ל יוחנן דנינו: הייתם צריכים לשמוע אותי אצל ראש הממשלה אתמול בדיון איך אני מנסה לשכנע אותו למה צריך להקים תחנות משטרה בחלק מהישובים במגזר הערבי.

המפכ"ל יוחנן דנינו: אני השתמשתי בנימוקים שלכם ולא המצאתי שום דבר.

המפכ"ל יוחנן דנינו: אני לקחתי את אחוז הפענוח, לקחתי את רמת האלימות, לקחתי את מספרי תאונות הדרכים, לקחתי את מספרי הנפגעים ואין אחד שיותר כואב ממני את הנתונים האלה כשאני מסתכל עליהם בראייה לאומית וארצית.

המפכ"ל יוחנן דנינו: אני יודע שאני יכול לעשות, אם רק היו נותנים לי, אם רק היו נותנים לנו את מספר השוטרים הנדרשים באזורים האלה.

המפכ"ל יוחנן דנינו: שואלים אותי – ואתם אמרתם את זה כאן – למה כאן אנחנו מצליחים לפענח כל כך מהר, הלוואי והיינו מפענחים כל כך מהר בכל מקום, וכאן אתם לא מצליחים לפענח.

המפכ"ל יוחנן דנינו: זה נורא פשוט.

המפכ"ל יוחנן דנינו: כאן יש תחנת משטרה גדולה וכאן אין תחנת משטרה.

המפכ"ל יוחנן דנינו: אני לא יכול להמציא שוטרים.

המפכ"ל יוחנן דנינו: אמרתם שאנחנו באים לסייע להריסה.

המפכ"ל יוחנן דנינו: זה הרי נקודתי, זה מקומי, אתה אוסף שוטרים מכל מקום ואתה מביא את זה למבצע.

המפכ"ל יוחנן דנינו: הלוואי ויכולתי להציב שוטרים במספר מספיק.

חמד עמאר: אבל יש סדר עדיפויות.

חמד עמאר: אתה רואה ישוב כמו ראמה שבשנה יש לך יותר ממקרה רצח אחד, שניים ושלושה, אז אתה צריך לבדוק את הנושא ולשים תחנת משטרה.

חמד עמאר: יש דברים שאתה חייב לעשות.

המפכ"ל יוחנן דנינו: אולי תתנו לי לסיים את דבריי.

המפכ"ל יוחנן דנינו: מספיק עם האגדות האלה.

המפכ"ל יוחנן דנינו: קודם כל, אחוז הפענוח, לקחתי כאן את המספרים, חצי מהתיקים פוענחו כולל פענוח אחד במקומות שאמרתם.

המפכ"ל יוחנן דנינו: היו כאן כמה פענוחים.

המפכ"ל יוחנן דנינו: רמת הפענוח נמוכה, יש לשפר אותה, אנחנו סימנו את זה כיעד.

המפכ"ל יוחנן דנינו: אחד היעדים המרכזיים שקבעתי השנה עם כניסתי לתפקיד הוא להגדיל את סיכויי העבריין להיתפס בדגש על המגזר הערבי.

המפכ"ל יוחנן דנינו: למה פיצלנו את המחוז הצפוני?

המפכ"ל יוחנן דנינו: להקים מחוז במשטרת ישראל זה מאוד לא קל והכל ממקורותינו.

המפכ"ל יוחנן דנינו: אנחנו התייעלנו במאות תקנים במטה הארצי, קיצצתי במאות תקנים והעברתי אותם לרמת השטח והכל כרגע מכוחותינו.

המפכ"ל יוחנן דנינו: עוד לא קיבלנו שקל מבחוץ כדי לעשות את מה שאנחנו יודעים לעשות עם יכולותינו שלנו, כדי לשפר את רמת שירותי המשטרה בקרב המגזר הערבי וזאת לא רק אכיפה.

המפכ"ל יוחנן דנינו: אני הייתי מפקד מחוז ברהט ואהבתי להסתובב בבתי הספר.

המפכ"ל יוחנן דנינו: הייתי מפקד מחוז הדרום והגעתי לבית ספר ברהט.

המפכ"ל יוחנן דנינו: אמר לי תלמיד בכיתה ו' שהלך עם אימו לבאר-שבע ושם הוא ראה שוטר עוזר לילדים לחצות את הכביש ולמה להם בכפר אין את זה.

המפכ"ל יוחנן דנינו: מה אתה עונה לילד כזה?

המפכ"ל יוחנן דנינו: הוא צודק.

המפכ"ל יוחנן דנינו: אני צריך לתת את אותם שירותים.

המפכ"ל יוחנן דנינו: אם אנחנו מדברים על שירותי משטרה שוויוניים, זה בדיוק היעד שקבענו לעצמנו.

המפכ"ל יוחנן דנינו: אנחנו במשטרה יודעים לעשות הכי טוב שאפשר.

המפכ"ל יוחנן דנינו: אמרתי, 248 תקנים שהם כולם עברו למחוז הצפוני.

המפכ"ל יוחנן דנינו: אגב, תראו איפה שמנו אותם – מחוז צפון וחוף – שמנו אותם בימ"ר וקבענו להם יעדים מאוד קשים.

המפכ"ל יוחנן דנינו: קבענו יעדים של הגדלת סיכויי העבריין להיתפס, הגדלת אחוז הפענוחים בדגש על הפשיעה המאורגנת, על הפשיעה החמורה, על תיקי הרצח, על הניסיונות לרצח ובסך הכול זה מתקדם יפה.

המפכ"ל יוחנן דנינו: זה לאט אבל זה מתקדם.

המפכ"ל יוחנן דנינו: אני רואה את הבשורה בדרך.

המפכ"ל יוחנן דנינו: לקחנו את נושא תאונות הדרכים.

המפכ"ל יוחנן דנינו: היו כאן מספר נפגעים בתאונות דרכים נורא.

המפכ"ל יוחנן דנינו: אתם שמעתם את הנתונים.

המפכ"ל יוחנן דנינו: אמר קודם השר שלמעלה מארבעים אחוזים מההרוגים בתאונות דרכים בשנה שעברה היו אזרחים ערביים.

המפכ"ל יוחנן דנינו: זה הרי זאת לא גזרה משמים אלא זה משהו שאפשר להילחם בו.

המפכ"ל יוחנן דנינו: אנחנו שמנו אותו כאחד היעדים המרכזיים שלנו השנה ולשמחתי חודש ינואר – עכשיו קיבלתי את הנתונים – בשנה שעברה ארבעים אחוזים מההרוגים מהמגזר הערבי והשנה אנחנו ירדנו ל-21 אחוזים.

המפכ"ל יוחנן דנינו: אם המגמה הזאת תימשך, הרווחנו הרבה חיים והצלנו חיים.

המפכ"ל יוחנן דנינו: אני מסתכל על זה מהזווית הכי לאומית שאפשר.

המפכ"ל יוחנן דנינו: אנחנו הכנו תוכנית.

המפכ"ל יוחנן דנינו: כל אחד היעדים שהצבנו לעצמנו מגובה בתוכנית.

המפכ"ל יוחנן דנינו: הגדלנו את הימ"רים שהתפקיד שלהם הוא לפענח את תיקי הרצח ואת התיקים החמורים בפשיעה החמורה.

המפכ"ל יוחנן דנינו: עשינו את זה בדגש ונתנו עדיפות לימ"ר צפון ולימ"ר חוף.

המפכ"ל יוחנן דנינו: למה?

המפכ"ל יוחנן דנינו: כדי שאני אוכל לבוא אליכם עם רמת פענוח יותר גבוהה.

המפכ"ל יוחנן דנינו: אני יודע לעשות ואני אשמח מאוד אם תעלו את כל הדרישות אלי.

המפכ"ל יוחנן דנינו: אני יודע לעשות הכי טוב עם מה שיש לנו.

המפכ"ל יוחנן דנינו: אני אומר שבראייה לאומית, וכך הצגתי את זה לראש הממשלה ולשר האוצר, ולשמחתי אתם שמעתם כאן שיש אוזן קשבת.

המפכ"ל יוחנן דנינו: אני מאוד מקווה שאנחנו נצליח לתרגם את הרצון הטוב הזה ליותר שוטרים וליותר תחנות במגזר הערבי.

המפכ"ל יוחנן דנינו: אגב, אלה לא רק תחנות משטרה.

המפכ"ל יוחנן דנינו: יש כאן תפיסה שלמה שמתייחסת לקהילה כי שיטור מבוסס קהילה.

המפכ"ל יוחנן דנינו: הרעיון הוא לראות איך משלבים את הקהילה.

המפכ"ל יוחנן דנינו: הפרויקטים עליהם דיברו כאן הם חלק מהפרויקטים אבל כשאנחנו אומרים שיטור מבוסס קהילה, אני ביקשתי לבדוק שכאשר מתקשרים 100 כמה מוקדים מאוישים על ידי דברי ערבית באופן קבוע וסביב השעון.

המפכ"ל יוחנן דנינו: אנחנו מגלים שכמעט ואין לנו דוברי ערבית.

המפכ"ל יוחנן דנינו: אני נתתי הוראה, ואנחנו בטווח של שלושה חודשים, שבכל מוקדי ה-100 במשטרת ישראל יהיה דובר ערבית במשך 24 שעות.

המפכ"ל יוחנן דנינו: זאת דוגמה אחת מני רבות לתוכנית עבודה שהמטרה שלה היא לשרת את הקהילה לא פחות מאשר את המקומות האחרים כאשר המטרה שלנו היא לעשות שירותי משטרה שוויונית.

המפכ"ל יוחנן דנינו: הנושא הזה של מניעה.

המפכ"ל יוחנן דנינו: אחת הבעיות הגדולות שלנו, ואתם צודקים, הוא השימוש באמל"ח והנושא של הנשק עלה כאן בצורה מאוד משמעותית.

המפכ"ל יוחנן דנינו: אתם קוראים לזה איסוף נשק.

המפכ"ל יוחנן דנינו: זה כאילו שעכשיו אני אבוא וכל אחד יתרום את כלי הנשק שיש לו.

המפכ"ל יוחנן דנינו: עשינו מבצע במשך שנה שלמה, כל שנת 2010 בה התקיימו מבצעים לתפיסת הנשק בישובים.

המפכ"ל יוחנן דנינו: בשבוע הראשון, כשזאת עוד הפתעה, אתה מצליח לתפוס קצת יותר, אבל בשבוע השני כשיודעים שמדובר במבצע הנשק לא נמצא בבית אלא נמצא במקומות אחרים ואתה כבר לא מצליח להגיע אליו גם אם אתה מביא הרבה שוטרים וגם אם אתה עושה מבצעים.

המפכ"ל יוחנן דנינו: אני שמעתי שני מנהיגים בתוך המגזר שדיברו ביניהם על העניין הזה של איסוף הנשק.

המפכ"ל יוחנן דנינו: אמר אחד שנעשה ערימה ונקרא למשטרה שתיקח את כלי הנשק.

המפכ"ל יוחנן דנינו: אמר השני שנסכם כמה כל אחד משאיר לעצמו.

המפכ"ל יוחנן דנינו: זה לא שאנחנו לא רוצים לעשות מבצעי אכיפה.

המפכ"ל יוחנן דנינו: עשינו מבצעי אכיפה ואני אומר לכם כמפקד מחוז החזקתי פלוגה במשך שנה שלמה באופן קבוע כדי שתעשה מבצעים במגזר הערבי בדרום אבל המספרים הם בודדים ומגוחכים.

המפכ"ל יוחנן דנינו: אני שומע כאן עדויות מגוף ראשון כשאומרים לי שבכל בית יש נשק.

המפכ"ל יוחנן דנינו: אני יודע לרצות, אני יודע להכין תוכנית אבל אני לא יודע להביא מאה אחוזי הצלחה אם אני לא אקבל שיתוף פעולה.

עיידה תומא: יום אחד בלוד אספו 6,000 כלי נשק.

עיידה תומא: ערב ביקורו של ראש הממשלה במקום.

המפכ"ל יוחנן דנינו: נאספו אבל אני לא רוצה לומר כמה נשארו.

המפכ"ל יוחנן דנינו: אני יודע לומר לכם כמה תפסנו אבל זאת טיפה ביד.

המפכ"ל יוחנן דנינו: בואו נהיה מעשיים.

המפכ"ל יוחנן דנינו: אנחנו החלטנו שהיום אנחנו מדברים פתוח ושמים את העובדות על השולחן.

המפכ"ל יוחנן דנינו: אנחנו בבעיה גדולה מאוד שהיא לא בעיה של אכיפה בהכרח, היא לא רק אכיפה.

המפכ"ל יוחנן דנינו: אני חושב שיש צורך להוסיף הרבה מאוד שוטרים במגזר וצריך להגביר את האכיפה אבל זה לא יפתור את הבעיה אם לא יהיה כאן שיתוף פעולה מלא, אם לא יהיה כאן שיטור מבוסס קהילה ואם הקהילה לא תרתם לזה.

המפכ"ל יוחנן דנינו: מאוד שמחתי לשמוע את דוקטור עלי שאומר שיש עלייה גדולה מאוד בקרב הציבור הערבי שרוצה שהמשטרה תבוא ותעשה אכיפה בישוב בו הוא גר.

המפכ"ל יוחנן דנינו: אני רואה את ההפגנות שעושים עכשיו כאשר בחלק מהמקומות רוצים שתבוא המשטרה.

המפכ"ל יוחנן דנינו: אני שמח.

המפכ"ל יוחנן דנינו: אני חושב שזה שינוי גדול וזה חלון הזדמנויות.

המפכ"ל יוחנן דנינו: בעיניי חלון ההזדמנויות הוא כפול.

המפכ"ל יוחנן דנינו: אתם צריכים להרים את היד המושטת של משטרת ישראל בראשותי.

המפכ"ל יוחנן דנינו: אנחנו קבענו את זה כאחד היעדים המרכזיים שלנו ואם אנחנו לוקחים ועושים כאן את שיתוף הפעולה של החלון הזה, של הרצון הזה – ואני מקווה שגם נביא את התקציבים הנדרשים – אני מעריך, אני מאוד אופטימי, שנצליח להביא את התקציבים הנדרשים ונצליח להרים את יחידות המשטרה באזורים האלה ביחד אתכם, עם שיטור מבוסס קהילה.

המפכ"ל יוחנן דנינו: אנחנו נשב כאן בעוד שנה ונראה שינוי.

המפכ"ל יוחנן דנינו: אנחנו לא קוסמים, אנחנו לא נהפוך את זה מרגע לרגע, יש כאן נושאים תרבותיים-חברתיים מרכזיים שאני שמח מאוד לראות שהמנהיגות שחלקה נמצאת כאן ועם חלקה אני נפגש, חושבת כך.

המפכ"ל יוחנן דנינו: אני נפגשתי גם עם ראשי הערים, גם עם מנהיגי דת, גם עם מנהיגות הציבור ואני רואה את הכמיהה הזאת.

המפכ"ל יוחנן דנינו: אני אומר לכם שאני מושיט יד.

המפכ"ל יוחנן דנינו: בפירוש אני אומר שאנחנו נתפוס יותר עבריינים, אנחנו נגדיל את הסיכוי של העבריינים להיתפס אבל אנחנו גם ניתן שירותי משטרה הרבה יותר טובים במסגרת הקהילה בכלל.

המפכ"ל יוחנן דנינו: אני אשמח מאוד לבוא מעת לעת, ברגע שתזמינו אותי, כדי להראות לכם במה התקדמנו.

המפכ"ל יוחנן דנינו: אני בכוונה לא מדבר על נתונים למרות שיש לי כאן נתונים יפים, אבל המצב לא טוב.

המפכ"ל יוחנן דנינו: זה שהשתפרנו, בסדר, השתפרנו אבל המצב לא טוב.

המפכ"ל יוחנן דנינו: אני חושב שיש לנו הרבה מאוד מה לעשות.

המפכ"ל יוחנן דנינו: לכן אני חוסך מכם את הנתונים.

המפכ"ל יוחנן דנינו: הייתי מאוד רוצה לבוא יחד אתכם מעת לעת ולהציג לכם במה התקדמנו ואיך התקדמנו בנושאים שהצבנו על סדר היום.

המפכ"ל יוחנן דנינו: תודה רבה לכם.

אחמד טיבי: אני מודה למפכ"ל על דבריו.

אחמד טיבי: אני מסכם את הדיון.

אחמד טיבי: אין כמובן שום דבר שיחזיר לחיים את הנרצחים אבל יש חובה מוסרית שלטונית כלפי המשפחות לפענח את הרצח ולשלוח את הרוצחים האשמים לשבת מאחורי סורג ובריח.

אחמד טיבי: זאת הערבות החברתית של המדינה כלפי אזרחיה.

אחמד טיבי: דיברנו אדוני גם על רצח נשים.

אחמד טיבי: יש לעשות הכול כדי שלא תהיה כל סובלנות או יחס מקל בנושא של רצח נשים.

אחמד טיבי: ראית אדוני המפכ"ל ואדוני ראש אגף החקירות שהאלמנט החשוב שעובר בדרישה של כל הנוכחים כאן והדרישה של ההנהגה הערבית - ועדת המעקב, חברי הכנסת, מפלגות, ראשי הציבור, ראשי מועצות ואנשי דת – שתפקיעו את הנשק ותאספו את הנשק.

אחמד טיבי: הישובים הערבים הפכו להיות מחסן אחורי של נשק.

אחמד טיבי: אין לקבל מצב כזה.

אחמד טיבי: כאשר הנשק זמין, הרצח קל יותר.

אחמד טיבי: לכן אנחנו דורשים מהמשטרה.

אחמד טיבי: אנחנו לא מגלגלים אחריות.

אחמד טיבי: יש עלינו אחריות פנימית, חברתית, ערבית ולכן אנחנו מגנים את הרצח בקול גבוה יותר, חזק יותר, אמיץ יותר וצלול יותר.

אחמד טיבי: מגנים רצח נשים, את השימוש בנשק, את הפלגנות, את המשפחתיות, את החמולתיות שיכולה להביא למלחמות כאלה, מלחמת כנופיות.

אחמד טיבי: מי לא מכיר את הכנופיות שנמצאות כל אחד בישוב שלו?

אחמד טיבי: אחרי שאנחנו מקבלים את האחריות הזאת, יש את האחריות השלטונית של הממשלה, של המשטרה, ואותה אנחנו דורשים מכם אדוני המפכ"ל, ממשטרת ישראל.

אחמד טיבי: סיהם דיברה וגרמה לכולנו לבכות.

אחמד טיבי: היא אמרה שהיא רוצה להרגיש בטוחה ולחזור הביתה אל הילדים שלה.

אחמד טיבי: כך גם האימא של עלה וכך גם רבים מאלה שעדיין הבן שלהם לא נרצח או הבת שלהם לא נהרגה.

אחמד טיבי: הם מרגישים חשש שמא הילד יצא לבית הספר ולא ישוב כי יש רכב נוסע שיכול לרסס אותו בנשק אוטומטי.

אחמד טיבי: זה נורא, זאת הרגשה נוראית.

אחמד טיבי: היעדר הרגשת ביטחון אישי, היא הדבר הנורא מכל.

אחמד טיבי: יש כאן חלון הזדמנויות היסטורי, אדוני המפכ"ל, בו הנהגת הציבור הערבי קוראת לכם לקחת אחריות, לאסוף את הנשק, להגיע לישובים הערביים לא כדי לרשום דוחות כפי שנאמר כאן אלא כדי לבצע פעולה נחושה ונקודתית.

אחמד טיבי: לאסוף את הנשק ולעצור את האשמים ואת הפושעים ולהכניס אותם מאחורי סורג ובריח.

אחמד טיבי: הקריאה היא גם לנו פנימה נגד רצח נשים, בעד לחזק את הערבות החברתית, גינוי אלימות ככלי לפתרון סכסוכים ותמיד אנחנו צריכים לדעת שגבר שרוצח אישה, אין לו כבוד.

אחמד טיבי: אין שום כבוד ברצח נשים.

אחמד טיבי: אדוני, אנחנו עוד נמשיך בפרויקט הזה ובמאבק הזה שהוא מאבק של כולם.

אחמד טיבי: אני רוצה להודות לאמצעי התקשורת ולכולם.

אחמד טיבי: צר לי שלא אפשרתי לנציג קול ישראל שעושה עבודה מצוינת במשך כל השנה בנושא הזה.

אחמד טיבי: תודה רבה לכולכם, בעיקר למשפחות ולאורחים מהגליל, המשולש והנגב.

אחמד טיבי: תודה רבה.